

**Ljubljana, 7. 6. 2019**

Poročilo o stanju in gibanju davčnega dolga na dan 31. december 2021

**Povzetek poročila**

Finančna uprava Republike Slovenije (v nadaljnjem besedilu: FURS) je pripravila Poročilo o stanju in gibanju davčnega dolga po stanju na dan 31. 12. 2021 za namen predložitve Državnemu zboru hkrati z zaključnim računom državnega proračuna za leto 2021.

Čeprav je to poročilo predloženo hkrati z zaključnim računom državnega proračuna, pa se poročilo o prihodkih in davčnem dolgu nanaša na vse štiri javnofinančne blagajne za katere FURS pobira dajatve: proračun države, Zavod za pokojninsko in invalidsko zavarovanje, Zavod za zdravstveno zavarovanje in proračune občin.

V letu 2021 je FURS pobral neto 19.205.493.984 EUR prihodkov za vse štiri blagajne javnega financiranja, kar je za 2.931.330.917 EUR oziroma 18 odstotkov več kot v letu 2020. Trend zviševanja pobranih prihodkov se z izjemo »kovidnega« leta 2020, nadaljuje že osem let, od ustanovitve FURS v letu 2014, skupni prirast prihodkov znaša 5.594.024.607 EUR oziroma 41,1 odstotka.

Če bi k pobranim javnofinančnim prihodkom v letu 2020 prišteli tudi znesek oproščenih prispevkov za socialno varnost v znesku 607.639.851 EUR, ki jih je državni proračun na podlagi Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (ZIUZEOP) v času spomladanske epidemije poravnal »mimo« FURS neposredno javnofinančni blagajni ZZZS, ZPIZ ali državnemu proračunu, bi prihodki v letu 2020 znašali 16.881.802.918 EUR. V letu 2021 bi bila tako realizacija prihodkov FURS v primerjavi z letom 2020 višja za 2.323.691.066 EUR oziroma 13,8 odstotkov.

Po stanju na dan 31. 12. 2021 je znašal davčni dolg za vse blagajne javnega financiranja 918.507.974 EUR[[1]](#footnote-1). V letu 2021 se je davčni dolg znižal za 79.581.419 EUR oziroma 8 odstotka. Trend zniževanja davčnega dolga se nadaljuje že osem let, od ustanovitve FURS v letu 2014, saj se je skupaj znižal za 579.317.399 EUR oziroma 38,7 odstotka.

Slika 1: Trend gibanja javnofinančnih prihodkov in davčnega dolga od leta 2015 do 2021



Pri spremljanju gibanja davčnega dolga je poleg znižanja absolutnega zneska davčnega dolga v primerjavi s predhodnim obdobjem treba upoštevati tudi gibanje deleža dolga glede na letno pobrane javnofinančne prihodke FURS. Delež davčnega dolga za vse javnofinančne blagajne v vseh letno pobranih javnofinančnih prihodkih FURS je v letu 2021 zdrsnil na 4,8 odstotka, v letu 2014, ko je bil ustanovljen FURS, je znašal 10,4 odstotka.

Če se v povezavi z obravnavo zaključnega računa, osredotočimo samo na v letu 2021 nastali in zapadli dolg, je po stanju 31. 12. 2021 znašal za vse javnofinančne blagajne 188.642.338 EUR. Ob sestavi tega poročila, se je po stanju na dan 30. 4. 2022, v letu 2021 nastali dolg, že znižal na 111.789.275 EUR. Obseg dajatev, plačanih po zapadlosti z do eno mesečno zamudo, se giblje od 60 do 80 mio EUR mesečno, hkrati pa so že bili realizirani tudi nekateri ukrepi izterjave.

S ciljem obvladovanja davčnega dolga je FURS izvajal številne ukrepe za spodbujanje prostovoljnega plačevanja in izterjave: opominjanje, pobote obveznosti z zapadlimi terjatvami, unovčitve predloženih zavarovanj, davčno izvršbo, druge zahtevnejše ukrepe uveljavljanja davčnega dolga in predlagal stečaje ali izbrise.

Davčni dolg po stanju 31. 12. 2021 je glede na možnosti izterjave razdeljen na aktivni dolg v višini 431.158.169 EUR (46,9 odstotka) in pogojno izterljivi dolg v višini 487.349.805 EUR (53,1 odstotka).

FURS je pri izterjavi znatnega dela davčnega dolga zelo omejen. Če sodišče odloči, da se zoper dolžnika začne postopek zaradi insolventnosti, se za dolg, ne sme voditi postopka izvršbe niti zavarovanja. Po stanju 31. 12. 2021 je bil obseg pogojno izterljivega dolga prijavljenega v insolvenčne postopke 318 milijonov EUR, kar predstavlja 35,7 odstotka davčnega dolga.

Podobno kot za insolvenčne postopke velja tudi za davčni dolg zavarovan z zastavno pravico na nepremičninah. Postopek prodaje nepremičnine in poplačilo upnikov vodi izvršilno sodišče, zato davčni organ po podanih predlogih sodiščem v višini 47.267.087 EUR na hitrost in višino poplačila dolga nima vpliva.

V letu 2021 je FURS poslal dolžnikom 858.068 opominov in 29.469 pozivov za plačilo in predložitev seznama premoženja ter izdal 242.310 sklepov o davčni izvršbi za novo nastale davčne in nedavčne obveznosti ali kot nov ukrep izterjave v skupnem znesku 1.193.392.380 EUR. Z izvedenimi ukrepi je bilo izterjano 452.703.923 EUR dolga.

V primerjavi s preteklim letom je bilo v letu 2021 izterjano za 108.944.862 EUR več dolga. Navedeno je moč pripisati tudi povečanju aktivnosti na področju opominjanja in pozivanja dolžnikov k prostovoljnemu plačevanju neporavnanih obveznosti. V letu 2021 je bila namreč dopolnjena strategija opominjanja, ki po novem zagotavlja, da se zavezancem, zoper katere se že začeti postopki davčne izvršbe, izda opomin tudi za novo zapadle obveznosti. Prav tako so se v letu 2021 začeli izdajati opomini tudi zoper zavezance v postopkih zaradi insolventnosti, in sicer za zapadle neplačane obveznosti, nastale po začetku postopka zaradi insolventnosti. Opominjanje je potekalo ves čas drugega vala epidemije Covid-19, ko so veljali interventni ukrepi t.j. v obdobju od 31. 12. 2020 do 18. 4. 2021.

Dodatno je FURS izvedel tudi pobote in unovčitve zavarovanj v višini 216.475.107 EUR.

Na podlagi izdanih sklepov o davčni izvršbi je bilo v letu 2021 izterjanega za 112.344.687 EUR dolga iz naslova davčnih terjatev. Najučinkovitejše sredstvo izvršbe z vidika plačil je bila izvršba na denarna sredstva dolžnika pri bankah ali hranilnicah s 67,3 odstotnim deležem plačil, sledi izvršba na premično premoženje z 19,3 odstotka, 9,8 odstotka predstavlja izvršba na dolžnikove denarne prejemke, 3,5 odstotka izvršba na dolžnikove denarne terjatve in 0,1 odstotka izvršba na vrednostne papirje.

V poročilu so predstavljeni tudi ukrepi davčnega nadzora, s katerimi je bilo v letu 2021 dodatno odmerjenih 275.091.114 EURobveznosti. Prav tako so opisane nekatere aktivnosti za spodbujanje prostovoljnega plačevanja dajatev.

 mag. Ivan Simič

 generalni direktor

Številka: 9600-101/2022-1
Datum: 19. 05. 2022

**1. Uvod**

Finančna uprava Republike Slovenije (v nadaljnjem besedilu: FURS) je na podlagi zakona, ki ureja javne finance[[2]](#footnote-2), pripravila Poročilo o stanju in gibanju davčnega dolga po stanju na dan 31. 12. 2021 za namen predložitve Državnemu zboru hkrati z zaključnim računom državnega proračuna za leto 2021. Podatki v poročilu so pripravljeni na podlagi zaključnega računa FURS za leto 2021.

Čeprav je to poročilo predloženo hkrati z zaključnim računom državnega proračuna, pa se poročilo o prihodkih in davčnem dolgu nanaša na vse štiri javnofinančne blagajne za katere FURS pobira dajatve: proračun države, Zavod za pokojninsko in invalidsko zavarovanje, Zavod za zdravstveno zavarovanje in proračune občin.

V poročilu so sicer ločeno izpostavljeni podatki, ki se nanašajo na prihodke in davčni dolg za blagajno proračuna države, vendar neposredna primerjava teh podatkov iz zaključnega računa FURS in zaključnega računa državnega proračuna ni mogoča. Na strani prihodkov je namreč precejšen del davka iz naslova dohodnine, ki ga pobere FURS in vplača v državni proračun, zaradi sistema financiranja občin v proračunu države na kontih razreda 7 zmanjšan in so zato prihodki iz naslova dohodnine v zaključnem računu države precej nižji od dejansko pobranih s strani FURS. Ta razlika je v 2021[[3]](#footnote-3) znašala več kot 1,3 milijarde EUR. Na drugi strani je celotni davčni dolg iz naslova dohodnine v zaključnem računu FURS izkazan v blagajni državnega proračuna.

**2. Pobrani prihodki**

FURS pobira dajatve, ki so prihodek štirih blagajn javnega financiranja, in sicer: proračuna države, Zavoda za pokojninsko in invalidsko zavarovanje, Zavoda za zdravstveno zavarovanje in proračunov občin. Prek proračuna države se del prihodkov razporeja tudi v proračun Evropske unije.

V letu 2021 je FURS pobral neto 19.205.493.984 EUR prihodkov za vse štiri blagajne javnega financiranja, kar je za 2.931.330.917 EUR oziroma 18 odstotkov več kot v letu 2020. Trend zviševanja pobranih prihodkov se z izjemo »kovidnega« leta 2020, nadaljuje že osem let, od ustanovitve FURS v letu 2014, skupni prirast prihodkov znaša 5.594.024.607 EUR oziroma 41,1 odstotka.

Če bi k pobranim javnofinančnim prihodkom v letu 2020 prišteli tudi znesek oproščenih prispevkov za socialno varnost v znesku 607.639.851 EUR, ki jih je državni proračun na podlagi Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (ZIUZEOP)[[4]](#footnote-4) v času spomladanske epidemije poravnal »mimo« FURS neposredno javnofinančni blagajni ZZZS, ZPIZ ali državnemu proračunu, bi prihodki v letu 2020 znašali 16.881.802.918 EUR. V letu 2021 bi bila tako realizacija prihodkov FURS v primerjavi z letom 2020 višja za 2.323.691.066 EUR oziroma 13,8 odstotkov.

*Preglednica 1: Pobrani prihodki po javnofinančnih blagajnah v EUR*

|  |  |  |  |  |  |
| --- | --- | --- | --- | --- | --- |
| **Prejemniki sredstev** | **JANUAR - DECEMBER 2021** | **Struktura v %** | **JANUAR - DECEMBER 2020** | **Struktura v %** | **IND 2021/2020** |
| Država | 10.468.049.930 | 54,5 | 8.793.447.613 | 54,0 | 119,0 |
| ZPIZ | 5.086.402.473 | 26,5 | 4.144.858.576 | 25,5 | 122,7 |
| ZZZS | 3.296.979.264 | 17,2 | 3.005.909.430 | 18,5 | 109,7 |
| Občine | 354.062.317 | 1,8 | 329.947.447 | 2,0 | 107,3 |
| **Skupaj JFP** | **19.205.493.984** | 100,0 | **16.274.163.066** | 100,0 | 118,0 |

*Vir: FURS*

*Slika 2: Struktura neto pobranih prihodkov po prejemnikih sredstev v letu 2021*

*Vir: FURS*

Največji delež pobranih prihodkov[[5]](#footnote-5) predstavljajo skupaj prispevki za socialno varnost in transferni prihodki iz naslova prispevkov (44,1 odstotek). V letu 2021 je bilo pobranih skupaj za 17,2 odstotka več teh prihodkov kakor v letu 2020; od tega je rast prihodkov iz naslova prispevkov za socialno varnost znašala 18,7 odstotka, medtem ko so transfernih prihodki nižji za 0,3 odstotka. Najobsežnejši med prispevki za socialno varnost je prispevek za pokojninsko in invalidsko zavarovanje. Po deležu pobranih prihodkov sledijo domači davki na blago in storitve (32 odstotka), kjer je bilo pobranih za 16,3 odstotka več prihodkov glede na leto 2020. Po obsegu prevladujeta davek na dodano vrednost in trošarine. Dokaj velik delež ima tudi skupina davkov na dohodek in dobiček (20,8 odstotka), kjer je bilo pobranih za 22,1 odstotka več prihodkov glede na leto 2020. Največ prihodkov v tej skupini pripada dohodnini.

*Slika 3: Struktura neto pobranih javnofinančnih prihodkov po vrstah prihodkov v letu 2021*

 *Vir: FURS*

Medtem, ko je leto 2020 zaznamovalo precejšnje zmanjšanje pobranih prihodkov, ki je bilo posledica epidemije COVID-19 ter sprejetih interventnih ukrepih za zajezitev epidemije in omilitev njenih posledic, se je v letu 2021 trend ponovno obrnil navzgor in pobrani prihodki so občutno presegli tudi prihodke iz predkoronskega leta 2019.

Interventna zakonodaja, sprejeta za omilitev posledic epidemije COVID-19, vpliva na pobiranje prihodkov.

**V letu 2021 so na pobrane prihodke imeli pozitiven učinek** naslednji ukrepi interventne zakonodaje:

* zaradi odobritve plačilnih ugodnosti po 7. členu Zakona o interventnih ukrepih na javnofinančnem področju (ZIUJP)[[6]](#footnote-6),[[7]](#footnote-7) in po 67. členu Zakona o interventnih ukrepih za omilitev posledic drugega vala epidemije COVID-19 (ZIUOPDVE)[[8]](#footnote-8),[[9]](#footnote-9) je bila zapadlost in s tem poplačilo terjatev iz naslova davkov in prispevkov iz leta 2020 prestavljena v leto 2021. V obdobju veljavnosti obeh ukrepov je bilo odobrenih skupaj za 472,2 milijona EUR odlogov in obročnih plačil. V letu 2021 je bilo plačanih za 192,4 milijona EUR odobrenih odlogov in obrokov.
* na podlagi 12. in 12.a člena Zakona o interventnih ukrepih na področju plač in prispevkov (ZIUPPP)[[10]](#footnote-10) je bilo do 31. 3. 2022 neposredno odloženo plačilo prispevkov za socialno varnost v skupnem znesku 27,1 milijona EUR, ki so zapadli v plačilo aprila, maja in junija 2020. Zavezanci te obveznosti poravnavajo tudi pred rokom zapadlosti. V letu 2021 so poravnali za 2,4 milijonov EUR teh obveznosti.
* dveh obrokov akontacije davka od dohodka pravnih oseb (DDPO) in dohodnine od dohodka iz dejavnosti (DohDej), ki sta dospela v plačilo aprila in maja 2020, zavezancem v letu 2020 ni bilo potrebno obračunati niti plačati. Izid letnega obračuna za leto 2020 se je v letu 2021 odrazil v večjih doplačilih ali manjših vračilih, ki so bili posledica poslovanja v letu 2020;
* pogoji, ki so v interventni zakonodaji določeni za pridobitev posameznih pravic zavezancev (poravnane dajatve in predloženi obračuni za predhodno obdobje), pripomorejo k pravočasnem plačevanju obveznosti.

Negativen učinek na pobrane prihodke v letu 2021 so imeli naslednji ukrepi:

* zaradi odobritve plačilnih ugodnosti po 67. členu ZIUOPDVE je bila zapadlost davkov in prispevkov prestavljena v obdobje po letu 2021;
* omejitve v postopkih davčne izvršbe, ki so se v skladu s 118. členom Zakona o interventnih ukrepih za pomoč pri omilitvi posledic drugega vala epidemije COVID-19 (ZIUPOPDVE)[[11]](#footnote-11) lahko začele le v nujnih zadevah[[12]](#footnote-12); posledice neizvajanja ukrepov izterjave je po ponovni vzpostavitvi težko povsem nadoknaditi;
* zmanjšanje oziroma prepoved opravljanja gospodarske dejavnosti pri zavezancih, kar se je odrazilo v manjših zneskih na davčnih obračunih.

Izpostavljamo še naslednji ukrep, ki vpliva na izkazovanje pobranih prihodkov:

* zaradi ukrepa oprostitve plačila prispevkov za socialno varnost za zavezance v času spomladanske epidemije v 2020 po 28., 33. in 38. členu Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (ZIUZEOP) na način, da so se prispevki javnofinančnim blagajnam v skupnem znesku 607,6 milijona EUR poravnali neposredno iz državnega proračuna »mimo« FURS, so bili pobrani prihodki FURS od aprila do junija 2020 nižji, kar vpliva na primerjavo pobranih prihodkov z letom 2021.

Krepitev kulture prostovoljnega izpolnjevanja zakonskih obveznosti je prednostni dolgoročni cilj FURS. V ta namen se kontinuirano izvaja vrsta medsebojno povezanih ukrepov na različnih področjih njenega delovanja od preventivnih do zelo ciljno usmerjenih aktivnosti. Podrobneje so te aktivnost predstavljene v 8. poglavju tega poročila.

Davek je vsak denarni prihodek državnega proračuna, proračuna Evropske unije ali proračuna samoupravne lokalne skupnosti, ki ni plačilo za opravljeno storitev ali dobavljeno blago in se plača izključno na podlagi zakonov o obdavčenju oziroma predpisov samoupravnih lokalnih skupnosti, izdanih na podlagi zakonov o obdavčenju.

V skladu s 3. členom Zakona o davčnem postopku[[13]](#footnote-13) (v nadaljnjem besedilu: ZDavP-2) se kot davek štejejo tudi:

* uvozne in izvozne dajatve po predpisih Evropske unije,
* prispevki za obvezno pokojninsko in invalidsko zavarovanje, obvezno zdravstveno zavarovanje, zaposlovanje in starševsko varstvo,
* nadomestila, intervencijski in drugi ukrepi, ki so v celoti ali delno sistem financiranja kmetijskega usmerjevalnega in jamstvenega sklada, vključno z zneski, pobranimi v zvezi s temi ukrepi,
* obresti, stroški postopka pobiranja davkov, denarne kazni in globe ter stroški postopka o prekršku, ki jih odmeri oziroma izreka davčni organ.

FURS v skladu z zakonom, ki ureja delovanje, organizacijo, naloge in pooblastila finančne uprave, vodi knjigovodsko evidenco, iz katere se zagotavljajo podatki o stanju in gibanju davčnega dolga. Za vodenje davčnega knjigovodstva se smiselno uporabljajo določbe zakona, ki ureja računovodstvo.

**3. Splošno o davčnem dolgu**

Davčni dolg je stanje dolga zavezancev do FURS na presečni dan, ki vključuje vse zapadle neporavnane terjatve, ki jih odmerja, nadzira in izterjuje FURS v skladu s predpisi.

Na stanje davčnega dolga na presečni dan ob koncu proračunskega leta bistveno vplivajo naslednja gibanja:

* prenos odprtih zapadlih terjatev iz preteklega proračunskega leta,
* obseg nastalih in zmanjšanih terjatev (odmera oziroma obračun dajatev, odpisi) zapadlih v proračunskem letu in
* obseg plačanih oziroma izterjanih terjatev v proračunskem letu.

**3.1 Odmera oziroma obračun dajatev – izvršilni naslovi**

Davčni dolg nastane, če zavezanec v predpisanem roku ne poravna svojih odmerjenih oziroma obračunanih obveznosti, ki izhajajo iz izvršilnega naslova. Izvršilni naslovi so predvsem davčni obračuni, ki jih predloži zavezanec, in odločbe, ki jih izdaja FURS. Za slednje velja, da postanejo izvršljive v 30 dneh od vročitve, ne glede na to, ali zavezanec zoper njih uveljavlja pravno sredstvo (prvi odstavek 87. člena ZDavP-2). Za davčni dolg torej ni pomembna dokončnost ali celo pravnomočnost akta, iz katerega izhaja obveznost plačila. V davčni dolg so tako vključene tudi obveznosti, ki so predmet pritožb zavezancev pri drugostopenjskem organu ali tožb pri Upravnem sodišču, vendar o pritožbi ali tožbi še ni odločeno.

**3.2 Zastaranje in zadržanje zastaranja davčnih obveznosti**

Na obseg davčnega dolga, bistveno vplivajo pravila o absolutnem in relativnem zastaranju pravice do izterjave davka. Po določbah 125. in 126. člena ZDavP-2 davčna obveznost preneha v petih oziroma desetih letih od dneva, ko bi bilo treba davek plačati. V strukturi davčnega dolga glede na leto nastanka dolga tako praviloma zasledimo dolgove iz preteklih 10 let, zaradi izjem pa tudi starejše dolgove.

Izjemo od splošnega učinka zastaranja določa 126.a člen ZDavP-2, ki določa, da davčna obveznost ne preneha, če je davčni dolg zavarovan s hipoteko in če je pred potekom zastaranja pravice do izterjave vložen predlog za izvršbo na nepremičnino. Davčna obveznost preneha s poplačilom iz prodaje.

Zadržanje zastaranja povzročijo tudi nekateri drugi postopki, ko davčni organ ne more oziroma ne sme voditi postopka davčne izvršbe. Glavni zakonski razlogi in sodni postopki, zaradi katerih se zastaranje zadrži so postopek zaradi insolventnosti, odobren odlog oziroma obročno plačevanje davka, zapuščinski postopek, itd. Ko preneha razlog, zaradi katerega je bilo zastaranje zadržano davčni organ lahko nadaljuje ali začne davčno izvršbo, se tek zastaralnega roka nadaljuje.

**3.3 Vpliv likvidnostnih težav zavezancev in napak pri plačevanju na davčni dolg**

Poročilo je pripravljeno na presečni datum, kar pomeni, da so v davčnem dolgu zajete vse neporavnane obveznosti, ki so zapadle v plačilo do obravnavanega datuma, tudi tiste, ki so že nekaj dni po tem datumu prostovoljno poravnane s strani zavezancev. Obseg dajatev, plačanih po zapadlosti z do eno mesečno zamudo, se giblje od 60 do 80 mio EUR mesečno. Najpogosteje so na tak način na presečni dan v davčnem dolgu zajete večje obveznosti zavezancev iz naslova davka na dodano vrednost in trošarin, ker je datum zapadlosti obračunov za obe vrsti davka zadnji delovni dan v mesecu.

V davčnem dolgu po stanju na presečni dan so zajete tudi neporavnane obveznosti davčnih zavezancev, ki so poravnali svoje obveznosti, vendar na napačen podračun ali z napačno referenco pri plačilu. FURS v tem primeru izvede postopek razčiščevanja plačil (stik z zavezancem, poizvedba na Upravi Republike Slovenije za javna plačila in banke ipd.). Zaradi precejšnjega obsega primerov takih plačil (4,5 odstotka), usklajevanje lahko traja nekaj dni. V roku 30 dni od prejema plačila pa FURS izvaja tudi izravnave med javnofinančnimi blagajnami, pobote oziroma preveč plačane dajatve vrne.

**4. Davčni dolg**

Po stanju na dan 31. 12. 2021 je znašal davčni dolg 918.507.974 EUR. V navedenem znesku dolga so poleg neporavnanih zapadlih obveznosti zajete tudi zaračunane zamudne obresti, ki predstavljajo 14,4 odstotka dolga oziroma 132.515.417 EUR.

*Preglednica 2: Stanje in gibanje davčnega dolga v EUR*

|  |  |  |  |  |  |  |
| --- | --- | --- | --- | --- | --- | --- |
|   | **31.12.2019** | **31.12.2020** | **31.12.2021** | **IND 31.12.2020/31.12.2019** | **IND 31.12.2021/31.12.2019** | **IND 31.12.2021/31.12.2020** |
| Glavnica | 1.025.046.652 | 859.091.376 | 785.992.557 | 83,8 | 76,7 | 91,5 |
| Zamudne obresti | 155.314.081 | 138.998.018 | 132.515.417 | 89,5 | 85,3 | 95,3 |
| **Skupaj dolg** | **1.180.360.733** | **998.089.393** | **918.507.974** | 84,6 | 77,8 | 92,0 |

*Vir: FURS*

Dolg pravnih oseb znaša 484.069.022 EUR oziroma 52,7 odstotka, dolg fizičnih oseb pa 434.438.952 EUR oziroma 47,3 odstotka davčnega dolga.

Dolg fizičnih oseb zajema tudi neporavnane obveznosti zasebnikov, med katere štejemo samostojne podjetnike posameznike in druge zasebnike, ki opravljajo poklicno dejavnost ali druge neodvisne dejavnosti (odvetniki, notarji, poklicni športniki, samostojni novinarji, zasebni zdravstveni delavci, kulturni delavci in fizične osebe, ki opravljajo kmetijsko in gozdarsko dejavnost).

*Slika 4: Prikaz davčnega dolga po statusu zavezanca*

*Vir: FURS*

### 4.1 Aktivni in pogojno izterljivi dolg

Davčni dolg je sestavljen iz aktivnega in pogojno izterljivega dolga. ZDavP-2 v 109. členu opredeljuje pogojno izterljivi dolg. Davek se šteje za pogojno izterljivega:

* če je bil pri zavezancu za davek začet stečajni postopek;
* če je bil pri zavezancu za davek začet postopek prisilne poravnave;
* od dneva smrti davčnega zavezanca do dneva pravnomočnosti sklepa o dedovanju.
* če se ne more poplačati niti v postopku davčne izvršbe, pravica do izterjave pa še ni zastarala;
* če se je davčni zavezanec – fizična oseba odselil neznano kam ali ga je sodišče razglasilo za pogrešanega ali opravilno nesposobnega in ni pustil oziroma nima nobenega premoženja, iz katerega bi se lahko davek poplačal, pravica do izterjave pa še ni zastarala.

Ves drug dolg šteje za aktivni dolg.

Po stanju na dan 31. 12. 2021 znaša aktivni dolg 431.158.169 EUR, pogojno izterljivi dolg pa 487.349.805 EUR.

*Preglednica 3: Stanje in gibanje davčnega dolga v EUR*

|  |  |  |  |  |  |  |
| --- | --- | --- | --- | --- | --- | --- |
|   | **31.12.2019** | **31.12.2020** | **31.12.2021** | **IND 31.12.2020/31.12.2019** | **IND 31.12.2021/31.12.2019** | **IND 31.12.2021/31.12.2020** |
| Aktivni dolg  | 636.586.740 | 498.681.544 | 431.158.169 | 78,3 | 67,7 | 86,5 |
| Pogojno izterljivi dolg | 543.773.993 | 499.407.850 | 487.349.805 | 91,8 | 89,6 | 97,6 |
| **Skupaj dolg** | **1.180.360.733** | **998.089.393** | **918.507.974** | 84,6 | 77,8 | 92,0 |

*Vir: FURS*

V strukturi davčnega dolga ima aktivni dolg 46,9 odstotni delež. Postopki za izterjavo tega dela dolga so v teku, zato je verjetnost izterjave navedenega dolga velika v nasprotju s pogojno izterljivim dolgom, ki predstavlja 53,1 odstotek dolga. Večina tega dolga je namreč predmet insolvenčnih postopkov, v katere je prijavljeno 65,4 odstotka pogojno izterljivega davčnega dolga.

Z dnem začetka insolvenčnega postopka se v skladu z insolvenčno zakonodajo, ki je v pristojnosti Ministrstva za pravosodje, zoper davčnega zavezanca načeloma ne sme voditi postopek davčne izvršbe, temveč se zaradi zagotavljanja načela enakega obravnavanja upnikov lahko terjatve poplačajo le v skladu z insolvenčno zakonodajo. Za terjatve, ki so prijavljene v insolvenčnem postopku (v letu 2021 izdanih 5.191 seznamov izvršilnih naslovov, kar je 18,1 odstotka manj kot v letu 2020) davčni organ torej ne sme voditi postopka davčne izvršbe. Gre za sodne postopke, na trajanje katerih davčni organ nima vpliva, saj je v skladu z insolvenčno zakonodajo izenačen z drugimi (civilnimi) upniki.

Terjatve, ki v stečajnem postopku niso bile poplačane, se odpišejo. Posebnost velja v postopku osebnega stečaja, kjer se odpišejo le terjatve na katere učinkuje odpust obveznosti. Davčni dolžnik namreč v postopku osebnega stečaja ne more več doseči odpusta in posledično odpisa davčnih terjatev iz naslova prispevkov, ki so nastale pred začetkom postopka zaradi insolventnosti[[14]](#footnote-14).

Za vodenje in odločanje v insolvenčnih postopkih[[15]](#footnote-15) so pristojna okrožna sodišča. Postopek poenostavljene prisilne poravnave ne učinkuje na davke in prispevke. Število začetih postopkov prisilnih poravnav pa načeloma upada (v letu 2015 je bilo na novo začetih 12 postopkov, v letu 2016: 14, v letu 2017: 14, v letu 2018: 11, v letu 2019: 11, v letu 2020: 10, v letu 2021 pa je upadlo na zgolj 5 začetih postopkov). Pri stečajnih postopkih nad pravnimi osebami je bilo od leta 2015 do 2018 zaznati trend naraščanja števila začetih postopkov (v letu 2015 so bili na novo začeti 1.004 postopki, v letu 2016: 1.062, v letu 2017: 1.195, v letu 2018: 1.267), medtem ko je bilo število novo začetih stečajnih postopkov nad pravnimi osebami v letu 2019 1.177, v letu 2020 1.030, v letu 2021 pa je dodatno upadlo na 943. Manjše število začetih stečajnih postopkov nad pravnimi osebami po letu 2020 je povezano tudi z interventnimi ukrepi za gospodarstvo.

Število postopkov osebnih stečajev pa se od leta 2015 dalje znižuje (v letu 2015 je bilo na novo začetih 4107 postopkov, v letu 2016: 3444, v letu 2017: 2349, v letu 2018: 2110, v letu 2019: 1883, v letu 2020: 1.402, v letu 2021 pa 1.151 na novo začetih postopkov osebnih stečajev).

V zvezi s stečajnimi postopki gre pojasniti, da se je bistveno povečalo število postopkov, ki se začnejo na predlog upnika ali druge osebe. Pri stečajnih postopkih nad pravno osebo se je število postopkov, ki se začnejo na predlog upnika ali druge osebe izjemno povišalo (v letu 2015 je bilo podanih 268 predlogov upnikov, v letu 2016: 323, v letu 2017: 442, v letu 2018: 479, v letu 2019: 513, v letu 2020: 459, v letu 2021 pa 454). Na predlog upnikov ali druge osebe pa se začenjajo tudi postopki osebnih stečajev (v letu 2015 je bilo podanih 107 predlogov upnikov, v letu 2016: 191, v letu 2017: 161, v letu 2018: 178, v letu 2019: 165, v letu 2020:150, v letu  2021 pa 134)[[16]](#footnote-16).

Poudariti gre, da so predlogi za začetek stečajnega postopka na predlog upnika v veliki meri podani ravno s strani upnika FURS. FURS je namreč v letu 2015 podal skupaj 178 predlogov za stečaj, v letu 2016: 405, v letu 2017: 496, v letu 2018: 606, v letu 2019: 571, v letu 2020  491 predlogov, v letu 2021 pa je bil s strani FURS podan 501 predlog za stečaj. S strani upnika FURS je bilo torej v letu 2018 vloženih kar 92 odstotka vseh predlogov za začetek stečajnih postopkov, ki so bili predlagani s strani upnikov, v letu 2019  84 odstotka, v letu 2020 še 80 odstotka ter v letu 2021 85 odstotka vseh predlogov za začetek stečajnih postopkov, ki so bili predlagani s strani upnikov.

Zaradi spremembe insolvenčne zakonodaje (ZFPPIPP) v letu 2016, na podlagi katere pravnomočno potrjena poenostavljena prisilna poravnana ne učinkuje več na davke in prispevke, do katere je prišlo na pobudo MF in FURS, se je v zadnjih petih letih sicer bistveno zmanjšalo število začetih postopkov poenostavljenih prisilnih poravnav nad dolžniki (v letu 2015 je bilo na novo začetih 123 teh postopkov, v letu 2016 še 98, v letu 2017: 40, v letu 2018: 37, v letu 2019: 34, v letu 2020 pa 31). Ministrstvo za pravosodje pa je tudi v letu 2021 pripravljalo in usklajevalo delovno gradivo Zakona o spremembah in dopolnitvah ZFPPIPP (novela ZFPPIPP-H), kjer je predvidena ukinitev postopka poenostavljene prisilne poravnave oziroma nadomestitev z novim institutom, tj. postopkom prisilne poravnave za malo gospodarstvo. Dodatno je predviden še en nov institut, in sicer postopek sodnega prestrukturiranja zaradi odprave grozeče insolventnosti, pri katerem gre za preventivni postopek, ko dolžnik še niti ni insolventen oziroma, ko dolžniku insolventnost šele grozi. V zvezi s predlaganima novima postopkoma je FURS podal Ministrstvu za pravosodje argumentiran predlog glede učinkovanja predlaganih novih postopkov na davke in prispevke.

Na področju postopkov zaradi insolventnosti se torej predvideva vedno večje število aktivnosti oziroma ukrepov, ki bodo potrebni za zaščito položaja FURS kot upnika. Ob tem pa gre izpostaviti tudi pomen razvijanja in uporabe individualiziranih ter vsebinsko poglobljenih metod in ukrepov za povečanje učinkovitosti, vse z namenom zaščite položaja FURS kot upnika (spremljanje postopkov, vlaganje pravnih sredstev, pripombe na spremembo zakonodaje).

Podobno kot za insolvenčne postopke velja tudi za davčni dolg, ki je zavarovan z zastavno pravico na nepremičninah. Postopek prodaje nepremičnine in poplačilo upnikov vodi izvršilno sodišče, zato davčni organ po podanih predlogih sodiščem v višini 47.267.087 EUR nima vpliva na hitrost postopka ali višino poplačila dolga. Na podlagi navedenega je mogoče ugotoviti, da davčni organ na hitrost oziroma višino poplačila znatnega dela davčnega dolga nima vpliva, saj gre za postopke, ki se vodijo pred sodišči, na dolžino teh postopkov pa vplivajo številni dejavniki.

V primeru smrti davčnega zavezanca se odpišejo denarne kazni, globe in stroški postopka o prekršku ter davčni dolg, v kolikor na dan smrti ne presega 80 EUR. Če davčni dolg presega znesek 80 EUR, FURS terjatve prijavi v zapuščinski postopek z namenom seznanitve dedičev z zapustnikovimi dolgovi. Za prijavo terjatev v zapuščinski postopek je bilo v letu 2021 izdanih 1244 seznamov izvršilnih naslovov. Dediči odgovarjajo za vse zapustnikove dolgove do višine vrednosti podedovanega premoženja. Če dediči davčnega dolga ne plačajo, se ob upoštevanju vsebine sklepa o dedovanju in določb Zakona o dedovanju, davčni dolg zapustnika prenese na dediče in po izdaji opomina izterja v postopku davčne izvršbe. V letu 2021 je bilo izvedenih 309 prenosov davčnega dolga na dediče. V primerjavi z letom 2020 beležimo rast števila izdanih seznamov izvršilnih naslovov za 17 odstotka (v letu 2020 je bilo izdanih seznamov izvršilnih naslovov: 1059, v letu 2021: 1244). Obenem zaznavamo porast izvršenih prenosov na dediče za 33 odstotka (v letu 2020 je bilo izvedenih prenosov: 233, v letu 2021: 309).

Dolg katerega ni bilo mogoče poplačati v postopkih davčne izvršbe, pravica do izterjave pa še ni zastarala, znaša 30,7 odstotka pogojno izterljivega dolga. Zoper naveden dolg je davčni organ izvedel vse zakonsko predpisane ukrepe izvršbe (administrativna izvršba, individualna obravnava v primeru izvršbe iz premičnega premoženja, ki zahteva poglobljeno obravnavo, izvršba na nepremičnine ali na poslovni delež dolžnika v družbi...) vendar dolga ni bilo mogoče izterjati, saj dolžniki niso imeli rubljivega premoženja.

*Preglednica 4: Stanje in gibanje pogojno izterljivega dolga v EUR*

|  |  |  |  |  |  |  |  |
| --- | --- | --- | --- | --- | --- | --- | --- |
| ***Razlog dvomljivosti*** | **31.12.2019** | **31.12.2020** | **31.12.2021** | ***IND 31.12.2020/31.12.2019*** | ***IND 31.12.2021/31.12.2019*** | ***IND 31.12.2021/31.12.2020*** | ***Delež v odstotka*** |
| Stečaj | 408.921.267 | 348.111.223 | 314.754.397 | 85,1 | 77,0 | 90,4 | 64,6 |
| Dolga ni mogoče poplačati v postopku davčne izvršbe  | 119.067.236 | 127.273.386 | 149.477.518 | 106,9 | 125,5 | 117,4 | 30,7 |
| Prisilna poravnava | 4.826.200 | 5.193.933 | 3.790.277 | 107,6 | 78,5 | 73,0 | 0,8 |
| Fizična oseba odseljena neznano kam | 6.477.700 | 10.838.175 | 10.452.064 | 167,3 | 161,4 | 96,4 | 2,1 |
| Dolžnik umrl | 3.433.949 | 7.083.108 | 8.262.123 | 206,3 | 240,6 | 116,6 | 1,7 |
| \*Ostalo | 1.047.641 | 908.025 | 613.426 | 86,7 | 58,6 | 67,6 | 0,1 |
| **SKUPAJ** | **543.773.993** | **499.407.850** | **487.349.805** | 91,8 | 89,6 | 97,6 | 100 |

*\** OSTALO: prisilna likvidacija, izbris brez likvidacije ipd.

*Vir: FURS*

### 4.2 Gibanje davčnega dolga

V letu 2021 se je davčni dolg znižal za 79.581.419 EUR oziroma 8 odstotka, v primerjavi z letom 2019 pa za 261.852.759 EUR (22,2 odstotka). Trend zniževanja davčnega dolga se nadaljuje že od leta 2014.

Pri aktivnem dolgu je v letu 2021 zaznati znižanje dolga za 67.523.374 EUR oziroma 13,5 odstotka, pri pogojno izterljivem dolgu za 12.058.045 EUR oziroma 2,4 odstotka.

Na zniževanje aktivnega dolga je v letu 2021 vplivalo več dejavnikov. Ključni dejavniki so izvedeni ukrepi izterjave in plačila zapadlega dolga tudi z namenom izpolnitve pogojev za koriščenje ukrepov iz interventne zakonodaje, odobrene plačilne ugodnosti na podlagi interventne zakonodaje, dodaten vpliv pa ima tudi odprava oziroma zmanjšanje odmernih odločb iz naslova davka od nenapovedanih dohodkov na podlagi odločitve Ustavnega sodišča RS glede 68.a člena ZDavP-2, nižje terjatve po obračunih nekaterih zavezancev zaradi zmanjšanja gospodarske aktivnosti kot posledica epidemije, izvajanje odpisov zaradi zaključka insolvenčnih postopkov idr.

*Slika 5: Gibanje davčnega dolga v EUR*

*Vir: FURS*

Pri spremljanju gibanja davčnega dolga je poleg znižanja absolutnega zneska davčnega dolga v primerjavi s predhodnim obdobjem treba upoštevati tudi gibanje deleža dolga glede na letno pobrane javnofinančne prihodke FURS:

* delež davčnega dolga za vse javnofinančne blagajne v vseh letno pobranih javnofinančnih prihodkih FURS je v letu 2021 zdrsnil na 4,8 odstotka, v letu 2014, ko je bil ustanovljen FURS, je znašal 10,4 odstotka.
* delež dolga blagajne Zavoda za pokojninsko in invalidsko zavarovanje v letno pobranih prispevkih za socialno varnost za pokojninsko in invalidsko zavarovanje je v letu 2021 zdrsnil na 3,5 odstotka, v letu 2014 je znašal 8,7 odstotka.
* delež dolga blagajne Zavoda za zdravstveno zavarovanje v letno pobranih prispevkih za socialno varnost za zdravstveno zavarovanje je v letu 2021 zdrsnil na 2,7 odstotka, v letu 2014 je znašal 6,2 odstotka.

*Slika 6: Trend gibanja javnofinančnih prihodkov in davčnega dolga od leta 2015 do 2021*



*Vir: FURS*

*Preglednica 5: Delež davčnega dolga v pobranih javnofinančnih prihodkih v EUR*



*Vir: FURS*

### 4.3 Davčni dolg po javnofinančnih blagajnah

Po razporeditvi davčnega dolga po blagajnah javnega financiranja ima največji delež dolga proračun države, in sicer 68,1 odstotka. Blagajna Zavoda za pokojninsko in invalidsko zavarovanje ima 19,3-odstotni delež dolga, blagajna Zavoda za zdravstveno zavarovanje 9,6-odstotni delež ter proračuni občin 3-odstotni delež dolga.

*Slika 7: Davčni dolg po blagajnah javnega financiranja*

*Vir: FURS*

Podatki o višini in gibanju dolga po blagajnah javnega financiranja so prikazani v preglednici 6.

*Preglednica 6: Stanje in gibanje davčnega dolga po blagajnah javnega financiranja v EUR*

|  |  |  |  |  |  |  |  |
| --- | --- | --- | --- | --- | --- | --- | --- |
| **Davčni dolg po javnofinančnih blagajnah** | **31.12.2019** | **31.12.2020** | **31.12.2021** | **IND 31.12.2020/31.12.2019** | **IND 31.12.2021/31.12.2019** | **IND 31.12.2021/31.12.2020** | **Delež v odstotka** |
| **Državni proračun**  |
| Aktivni dolg  | 457.772.755 | 351.601.574 | 293.193.839 | 76,8 | 64,0 | 83,4 | 68,0 |
| Pogojno izterljivi dolg  | 382.072.833 | 337.027.682 | 332.094.278 | 88,2 | 86,9 | 98,5 | 68,1 |
| **Skupaj dolg**  | **839.845.588** | **688.629.256** | **625.288.117** | **82,0** | **74,5** | **90,8** | **68,1** |
| **Zavod za pokojninsko in invalidsko zavarovanje**  |
| Aktivni dolg  | 106.968.053 | 87.807.470 | 82.535.740 | 82,1 | 77,2 | 94,0 | 19,1 |
| Pogojno izterljivi dolg  | 97.996.940 | 98.411.157 | 94.652.465 | 100,4 | 96,6 | 96,2 | 19,4 |
| **Skupaj dolg**  | **204.964.993** | **186.218.627** | **177.188.205** | **90,9** | **86,4** | **95,2** | **19,3** |
| **Zavod za zdravstveno zavarovanje Slovenije**  |
| Aktivni dolg  | 55.309.084 | 46.118.955 | 43.064.073 | 83,4 | 77,9 | 93,4 | 10,0 |
| Pogojno izterljivi dolg  | 45.773.576 | 46.614.890 | 44.943.699 | 101,8 | 98,2 | 96,4 | 9,2 |
| **Skupaj dolg**  | **101.082.660** | **92.733.845** | **88.007.772** | **91,7** | **87,1** | **94,9** | **9,6** |
| **Proračun občin** |
| Aktivni dolg  | 16.536.624 | 13.153.340 | 12.038.437 | 79,5 | 72,8 | 91,5 | 2,8 |
| Pogojno izterljivi dolg  | 17.930.644 | 17.354.121 | 15.659.363 | 96,8 | 87,3 | 90,2 | 3,2 |
| **Skupaj dolg**  | **34.467.268** | **30.507.461** | **27.697.800** | **88,5** | **80,4** | **90,8** | **2,8** |
| **Ostalo[[17]](#footnote-17)** |
| Aktivni dolg  | 224 | 204 | 326.080 | 91,1 | 145.571,4 | 159.843,1 | **0,1** |
| Pogojno izterljivi dolg  | 0 | 0 | 0 | 0,0 | 0,0 | 0,0 | **0,0** |
| **Skupaj dolg**  | **224** | **204** | **326.080** | **91,1** | **145.571,4** | **159.843,1** | **0,0** |
| **SKUPAJ DOLG** | **1.180.360.733** | **998.089.393** | **918.507.974** | **84,6** | **77,8** | **92,0** | 100,0 |

*Vir: FURS*

Analiza gibanja davčnega dolga po blagajnah javnega financiranja kaže na znižanje dolga pri vseh blagajnah. Največje znižanje dolga je v letu 2021 zaznati pri blagajni države, in sicer za 63.341.139 EUR oziroma 9,2 odstotka. Pri blagajni Zavoda za pokojninsko in invalidsko zavarovanje se je dolg znižal za 9.030.422 EUR oziroma 4,8 odstotka, pri blagajni Zavoda za zdravstvo zavarovanje za 4.726.073 EUR oziroma 5,1 odstotek ter pri blagajnah občin za 2.809.661 EUR oziroma 9,2 odstotka.

**4.4 Davčni dolg po vrstah prihodkov oziroma dajatev**

Po vrsti prihodkov imajo na dan 31. 12. 2021 največji delež davčnega dolga davčni prihodki, in sicer kar 94 odstotka, nedavčni prihodki[[18]](#footnote-18) pa 6 odstotka.

Podatki o višini in gibanju dolga po posameznih vrstah prihodkov oziroma dajatev so prikazani v preglednici 7.

*Preglednica 7: Stanje in gibanje davčnega dolga po vrstah prihodkov oziroma dajatev v EUR*

|  |  |  |  |  |  |  |
| --- | --- | --- | --- | --- | --- | --- |
| **Davčni dolg po vrstah prihodkov oziroma davkov**  | **31.12.2019** | **31.12.2020** | **31.12.2021** | **IND 31.12.2020/31.12.2019** | **IND 31.12.2021/31.12.2019** | **IND 31.12.2021/31.12.2020** |
| **A. Davčni prihodki** | **1.123.915.572** | **947.258.430** | **863.316.847** | **84,3** | **76,8** | **91,1** |
| **DAVKI NA DOHODEK IN DOBIČEK** | **359.691.923** | **308.220.972** | **254.720.521** | **85,7** | **70,8** | **82,6** |
| Dohodnina | 295.068.091 | 251.886.355 | 212.948.313 | 85,4 | 72,2 | 84,5 |
| *Letni poračun* | 49.103.432 | 53.232.522 | 53.000.526 | 108,4 | 107,9 | 99,6 |
| *Akontacije dohodnine* | 136.957.273 | 128.216.746 | 115.901.281 | 93,6 | 84,6 | 90,4 |
| *Dohodnina od dobička iz kapital, dividend in obresti* | 20.503.038 | 20.565.733 | 15.799.958 | 100,3 | 77,1 | 76,8 |
| *Dohodnina od nenapovedanih dohodkov* | 88.504.348 | 49.871.355 | 28.246.547 | 56,3 | 31,9 | 56,6 |
| Davek od dohodkov pravnih oseb | 64.600.436 | 56.317.585 | 41.667.133 | 87,2 | 64,5 | 74,0 |
| Drugi davki na dohodek in dobiček | 23.396 | 17.032 | 105.075 | 72,8 | 449,1 | 616,9 |
| **PRISPEVKI ZA SOCIALNO VARNOST** | **309.007.772** | **281.504.461** | **267.562.540** | **91,1** | **86,6** | **95,0** |
| Prispevek za zaposlovanje | 1.462.994 | 1.300.300 | 1.148.982 | 88,9 | 78,5 | 88,4 |
| Prispevek za starševsko varstvo | 1.529.174 | 1.389.023 | 1.241.958 | 90,8 | 81,2 | 89,4 |
| Prispevki za pokojninsko in invalidsko zavarovanje | 204.963.738 | 186.216.158 | 177.181.046 | 90,9 | 86,4 | 95,1 |
| Prispevki za zdravstveno zavarovanje | 101.051.866 | 92.598.980 | 87.990.554 | 91,6 | 87,1 | 95,0 |
| **DAVKI NA PLAČILNO LISTO IN DELOVNO SILO** | **546.442** | **436.601** | **366.744** | **79,9** | **67,1** | **84,0** |
| Posebni davek na določene prejemke | 546.442 | 436.601 | 366.744 | 79,9 | 67,1 | 84,0 |
| **DAVKI NA PREMOŽENJE** | **34.937.893** | **30.815.637** | **27.453.928** | **88,2** | **78,6** | **89,1** |
| Davki na nepremičnine | 32.273.865 | 28.217.442 | 24.796.668 | 87,4 | 76,8 | 87,9 |
| Davki na premičnine | 56.677 | 52.235 | 47.941 | 92,2 | 84,6 | 91,8 |
| Davki na dediščine in darila | 2.092.461 | 2.130.804 | 2.142.855 | 101,8 | 102,4 | 100,6 |
| Davek na promet nepremičnin | 514.890 | 415.156 | 466.464 | 0,0 | 0,0 | 0,0 |
| **DOMAČI DAVKI NA BLAGO IN STORITVE** | **416.620.128** | **322.953.980** | **308.916.036** | **77,5** | **74,1** | **95,7** |
| Davek na dodano vrednost | 406.630.192 | 317.788.667 | 304.283.846 | 78,2 | 74,8 | 95,8 |
| Drugi davki na blago in storitve (CO2) | 18.383 | 26.201 | 39.135 | 142,5 | 212,9 | 149,4 |
| Trošarine  | 3.095.309 | 4.089.622 | 3.447.425 | 132,1 | 111,4 | 84,3 |
| Davki na posebne storitve | 5.759.686 | 233.745 | 263.738 | 4,1 | 4,6 | 112,8 |
| Drugi davki na uporabo blaga in storitev | 435.425 | 450.746 | 331.708 | 103,5 | 76,2 | 73,6 |
| Davki na motorna vozila | 681.133 | 364.999 | 550.184 | 53,6 | 80,8 | 150,7 |
| **DAVKI NA MEDNARODNO TRGOVINO IN TRANSAKCIJE** | **2.637.496** | **3.006.341** | **4.039.664** | 114,0 | 153,2 | 134,4 |
| Carine | 2.637.496 | 3.006.341 | 4.039.664 | 114,0 | 153,2 | 134,4 |
| **DRUGI DAVKI** | **473.918** | **320.439** | **257.414** | **67,6** | **54,3** | **80,3** |
| **B. Nedavčni prihodki** | **55.939.548** | **50.685.857** | **54.793.668** | **90,6** | **98,0** | **108,1** |
| **C. Transferni prihodki** | **30.673** | **135.169** | **19.820** | **440,7** | **64,6** | **14,7** |
| **D. Ostalo (nerazporejeno)** | **474.716** | **9.733** | **51.559** | **2,1** | **10,9** | **529,7** |
| **E. Skupaj davčni dolg (A+B+C+D)** | **1.180.360.509** | **998.089.189** | **918.181.894** | **84,6** | **77,8** | **92,0** |
| **F. Druge terjatve** | **224** | **204** | **326.080** | **91,1** | **145.571,4** | **159.796,1** |
| **Skupaj davčni dolg in druge terjatve (E + F)** | **1.180.360.733** | **998.089.393** | **918.507.974** | **84,6** | **77,8** | **92,0** |

*Vir: FURS*

**4.5 Davčni dolg po vrsti dajatve**

V okviru davčnih prihodkov imajo največji delež dolga domači davki na blago in storitve, in sicer 35,8 odstotka. Davki na dohodek in dobiček 29,5-odstotni delež, prispevki za socialno varnost imajo 31-odstotni delež dolga, davki na premoženje 3,2-odstotni delež ter davki na mednarodno trgovino in transakcije 0,5-odstotni delež.

*Slika 8: Struktura davčnega dolga iz davčnih prihodkov*

*Vir: FURS*

Analiza gibanja davčnega dolga po vrstah davkov kaže, da je v letu 2021 zaznati:

* *znižanje dolga* pri davkih na dohodek in dobiček za 53.500.451 EUR oziroma 17,4 odstotka, pri domačih davkih na blago in storitve za 14.037.944 EUR oziroma 4,3 odstotka, pri prispevkih za socialno varnost za 13.941.921 EUR oziroma 5 odstotka, pri davkih na premoženje za 3.361.709 EUR oziroma 10,9 odstotka, pri davkih na plačilno listo in delovno silo za 69.857 EUR oziroma 16 odstotka in
* *povečanje dolga* pri davkih na mednarodno trgovino in transakcije za 1.033.323 EUR oziroma 34,4 odstotka.

**4.6 Davčni dolg po starosti**

Pregled višine davčnega dolga po blagajnah in letu nastanka dolga glede na datum zapadlosti je razviden iz preglednice 8.

Dolg z zapadlostjo v letu 2021 po stanju na dan 31. 12. 2021 znaša 188.642.338 EUR (20,5 odstotka), ob sestavi poročila pa le-ta na dan 30. 4. 2022 znaša 111.789.275 EUR (11,3 odstotka). Preostali dolg je iz prejšnjih let.

*Preglednica 8: Davčni dolg po javnofinančnih blagajnah glede na zapadlost v EUR*

|  |  |  |  |  |  |  |  |
| --- | --- | --- | --- | --- | --- | --- | --- |
| **Davčni dolg po javnofinančnih blagajnah** | **Zapadlost dolga v letu 2016** | **Zapadlost dolga v letu 2017** | **Zapadlost dolga v letu 2018** | **Zapadlost dolga v letu 2019** | **Zapadlost dolga v letu 2020** | **Zapadlost dolga v letu 2021** | **Skupaj stanje dolga**  |
|
| **Državni proračun**  |
| Aktivni dolg  | 56.696.032 | 19.097.507 | 12.944.652 | 28.719.619 | 48.890.696 | 126.845.333 | 293.193.839 |
| Pogojno izterljivi dolg  | 203.213.856 | 30.215.062 | 23.781.644 | 34.403.361 | 26.645.255 | 13.835.100 | 332.094.278 |
| **Skupaj država** | ***259.909.888*** | ***49.312.569*** | ***36.726.296*** | ***63.122.980*** | ***75.535.951*** | ***140.680.433*** | ***625.288.117*** |
| **Zavod za pokojninsko in invalidsko zavarovanje**  |
| Aktivni dolg  | 29.149.360 | 5.819.224 | 6.382.951 | 6.120.027 | 8.676.776 | 26.387.402 | 82.535.740 |
| Pogojno izterljivi dolg  | 70.912.711 | 6.115.361 | 6.726.498 | 5.602.753 | 3.766.255 | 1.528.887 | 94.652.465 |
| **Skupaj ZPIZ**  | ***100.062.071*** | ***11.934.585*** | ***13.109.449*** | ***11.722.780*** | ***12.443.031*** | ***27.916.289*** | ***177.188.205*** |
| **Zavod za zdravstveno zavarovanje Slovenije**  |   |   |
| Aktivni dolg  | 14.882.613 | 3.057.206 | 3.214.275 | 3.157.150 | 4.691.338 | 14.061.491 | 43.064.073 |
| Pogojno izterljivi dolg  | 32.415.725 | 3.298.832 | 3.487.436 | 2.798.665 | 2.146.301 | 796.740 | 44.943.699 |
| **Skupaj ZZZS** | ***47.298.338*** | ***6.356.038*** | ***6.701.711*** | ***5.955.815*** | ***6.837.639*** | ***14.858.231*** | ***88.007.772*** |
| **Proračun občin** |   |   |   |   |
| Aktivni dolg  | 2.524.239 | 1.014.746 | 1.511.269 | 1.118.992 | 1.375.415 | 4.493.776 | 12.038.437 |
| Pogojno izterljivi dolg  | 10.711.492 | 1.661.711 | 1.775.259 | 824.770 | 317.981 | 368.150 | 15.659.363 |
| **Skupaj občine** | ***13.235.731*** | ***2.676.457*** | ***3.286.528*** | ***1.943.762*** | ***1.693.396*** | ***4.861.926*** | ***27.697.800*** |
| **Ostalo** |
| Aktivni dolg  | *17* | *81* | *37* | 34 | 452 | 325.459 | 326.080 |
| Pogojno izterljivi dolg  | *0* | *0* | *0* | 0 | 0 | 0 | 0 |
| **Skupaj ostalo** | **17** | **81** | **37** | **34** | **452** | **325459** | **326.080** |
| SKUPAJ AKTIVNI DOLG | **103.252.261** | **28.988.764** | **24.053.184** | **39.115.822** | **63.634.677** | **172.113.461** | **431.158.169** |
| SKUPAJ POGOJNO IZTERLJIVI DOLG | **317.253.784** | **41.290.966** | **35.770.837** | **43.629.549** | **32.875.792** | **16.528.877** | **487.349.805** |
| **SKUPAJ DAVČNI DOLG** | **420.506.045** | **70.279.730** | **59.824.021** | **82.745.371** | **96.510.469** | **188.642.338** | **918.507.974** |

Opomba: Absolutno zastaranje davčnega dolga nastopi po desetih letih, zaradi nekaterih postopkov se v skladu s predpisi rok zastaranja podaljša, zato je del dolga tudi starejši od 10 let (znesek je vključen v stolpec »zapadlost dolga do vključno leta 2016«).

*Vir: FURS*

Delež aktivnega dolga z zapadlostjo v letu 2021 znaša 39,9 odstotka, pogojno izterljivega pa 3,4 odstotka. Dolg iz leta 2021 je predmet izvršb s sistemskimi ukrepi (sklepi na denarne prejemke in sredstva na računih), dolg pred letom 2021 pa zahteva individualno obravnavo v postopkih glede na sredstva, ki so lahko predmet izvršbe (terjatve, premičnine, nepremičnine).

*Preglednica 9: Davčni dolg po javnofinančnih blagajnah glede na zapadlost v EUR*

|  |  |  |  |  |  |  |  |
| --- | --- | --- | --- | --- | --- | --- | --- |
| **Delež davčnega dolga v strukturi dolga glede na zapadlost** | **Zapadlost dolga v letu 2016** | **Zapadlost dolga v letu 2017** | **Zapadlost dolga v letu 2018** | **Zapadlost dolga v letu 2019** | **Zapadlost dolga v letu 2020** | **Zapadlost dolga v letu 2021** | **Skupaj delež dolga** |
| **SKUPAJ AKTIVNI DOLG** | **23,9** | **6,7** | **5,6** | **9,1** | **17,2** | **39,9** | **100,0** |
| **SKUPAJ POGOJNO IZTERLJIVI DOLG** | **65,1** | **8,5** | **7,3** | **9,0** | **7,6** | **3,4** | **100,0** |
| **SKUPAJ DAVČNI DOLG** | **45,8** | **7,7** | **6,5** | **9,0** | **10,5** | **20,5** | **100,0** |

*Vir: FURS*

### 4.7 Odpis davčnih obveznosti

Davčni organ v skladu z določbami 101., 105., 106. in 107. člena ZDavP-2 odpiše davek oziroma del davka zaradi naslednjih razlogov:

* odpisi davka pri stečajih in prisilnih poravnavah – zaključek stečaja, prisilne poravnave, poenostavljene prisilne poravnave in stečaja zapuščine (prvi stolpec v preglednici 10),
* če je pravica do izterjave zastarala, razen v primerih, ko je davčni dolg zavarovan s hipoteko in je pred potekom roka za zastaranje vložen predlog za izvršbo na nepremičnine (drugi stolpec v preglednici 10),
* odpisi zaradi ogrožanja preživljanja davčnega zavezanca in njegovih družinskih članov (tretji stolpec v preglednici 10),
* odpisi po višini neplačanega davka do 1 evro (tretji stolpec v preglednici 10),
* odpisi, če je davčni zavezanec umrl in ni zapustil premoženja, če ga ni mogoče izterjati od pravne osebe, zavezanca za davek, niti iz morebitnega predloženega instrumenta zavarovanja niti od njenega pravnega naslednika (tretji stolpec v preglednici 10),
* in v drugih primerih, določenih z zakonom (tretji stolpec v preglednici 10).

Z odpisom davčna obveznost preneha. Davčni organ odpisani davek izbriše iz evidenc, ki izkazujejo terjatve do posameznega zavezanca za davek.

V letu 2021 je bilo odpisanih za 180.634.418 EUR davčnih obveznosti. Največ obveznosti, in sicer v višini 119.650.637 EUR oziroma 66,2 odstotka je bilo odpisanih iz razloga zaključenih insolvenčnih postopkov. Od tega je bilo le pri desetih zavezancih, pri katerih je bil pravomočno končan postopek stečaja, skupno odpisan dolg v višini 18.426.065 EUR oziroma 15,5 odstotka. Največji odpis je bil zaradi zaključka stečaja izveden v višini 2.923.449 EUR.

*Preglednica 10: Odpisi davčnih obveznosti po razlogih v EUR*

|  |  |  |  |  |
| --- | --- | --- | --- | --- |
| ***LETO*** | ***Odpisan znesek insolventnost***  | ***Odpisan znesek zastaranje***  | ***Odpisan znesek ostalo***  | ***Odpisan znesek dajatev*** ***SKUPAJ***  |
| **2016** | 123.491.113 | 25.214.466 | 33.325.711 | **182.031.290** |
| **2017** | 129.466.573 | 20.080.108 | 25.218.437 | **174.765.118** |
| **2018** | 125.448.259 | 21.275.352 | 24.652.827 | **171.376.438** |
| **2019** | 137.919.176 | 36.195.219 | 14.800.879 | **188.915.274** |
| **2020** | 161.003.981 | 26.476.791 | 22.214.061 | **209.694.833** |
| **2021** | 119.650.637 | 39.045.370 | 21.938.411 | **180.634.418** |

*Vir: FURS*

Podatki o odpisanih davčnih obveznostih ločeno po javnofinančnih blagajnah so prikazani v preglednici 11.

*Preglednica 11: Odpisi davčnih obveznosti po blagajnah javnega financiranja v EUR*

|  |  |  |  |  |  |  |
| --- | --- | --- | --- | --- | --- | --- |
| **Leto**  | **Državni proračun**  | **Zavod za pokojninsko in invalidsko zavarovanje**  | **Zavod za zdravstveno zavarovanje Slovenije**  | **Proračun občin** | **Ostalo** | **SKUPAJ** |
| **2016** | 134.878.424 | 28.814.402 | 14.391.524 | 3.023.230 | 923.710 | **182.031.290** |
| **2017** | 134.363.291 | 25.644.156 | 12.349.980 | 2.407.691 | 0 | **174.765.118** |
| **2018** | 124.381.850 | 29.447.278 | 14.837.531 | 2.709.779 | 0 | **171.376.438** |
| **2019** | 136.113.653 | 16.421.408 | 32.748.637 | 3.631.575 | 0 | **188.915.274** |
| **2020** | 168.617.302 | 25.398.543 | 12.666.562 | 3.012.426 | 0 | **209.694.833** |
| **2021** | 141.284.904 | 23.600.155 | 11.772.464 | 3.973.309 | 3.586 | **180.634.418** |

*Vir: FURS*

**5.** **Plačilne ugodnosti**

Odobritev plačilnih ugodnosti ima zaradi prestavitve roka zapadlosti posredno vpliv na davčni dolg. Zavezanci, ki se nahajajo v finančni stiski, imajo v skladu z zakonodajo pravico do obročnega odplačevanja, odloga ali celo do odpisa davka.

Institut odloga oziroma obročnega plačevanja davka je urejen v 101., 102., 103., 104. in 110. členu ZDavP-2, podrobnejša merila pa določa Pravilnik o izvajanju Zakona o davčnem postopku[[19]](#footnote-19).

FURS lahko fizičnim osebam na podlagi 101. člena ZDavP-2 dovoli odpis, delni odpis ali odlog plačila davka za do dve leti oziroma dovoli plačilo davka v največ 24 mesečnih obrokih v obdobju 24 mesecev, če bi bilo zaradi plačila davčne obveznosti lahko ogroženo preživljanje davčnega zavezanca in njegovih družinskih članov.

V skladu s 102. členom ZDavP-2 se poslovnim subjektom lahko odobri odlog plačila davka za največ 24 mesecev ali obročno plačilo v največ 24 mesečnih obrokih, če bi jim zaradi trajnejše nelikvidnosti ali izgube sposobnosti pridobivanja prihodkov iz razlogov, na katere davčni zavezanec ni mogel vplivati, nastala hujša gospodarska škoda in bi davčnemu zavezancu odlog in obročno plačevanje davka omogočilo preprečitev hujše gospodarske škode. FURS lahko dovoli plačilo davka v največ 60 mesečnih obrokih po drugem odstavku 102. člena ZDavP-2, če vlagatelj predloži pravnomočni sklep, s katerim je na podlagi zakona, ki ureja finančno poslovanje, postopke zaradi insolventnosti in postopke prisilnega prenehanja, potrjen sporazum o finančnem prestrukturiranju ali sklep o potrjeni poenostavljeni prisilni poravnavi.

Ne glede na izpolnjevanje pogojev iz 101. in 102. člena ZDavP-2 lahko davčni organ v skladu s prvim odstavkom 103. člena ZDavP-2 dovoli plačilo davka v največ 24 mesečnih obrokih ali dovoli odlog za največ 24 mesecev davčnemu zavezancu, ki predloži ustrezen instrument zavarovanja iz 117. člena ZDavP-2 ali dovoli vknjižbo zastavne pravice v ustrezni register.

Na podlagi drugega odstavka 103. člena ZDavP-2 se lahko fizični osebi odobri obročno plačilo davka v največ treh mesečnih obrokih, če gre za davek, ki se ne nanaša na opravljanje dejavnosti. Večina obročnih plačil se odobri po tej pravni podlagi za plačila letnega poračuna dohodnine.

Kot je razvidno iz preglednice 12, se je v letu 2021 število odobrenih zahtevkov za odlog plačila zmanjšalo za 200 zahtevkov oziroma 56,7 odstotka, število odobrenih zahtevkov za obročno plačilo pa se je zmanjšalo za 2.516 zahtevkov oziroma 21,4 odstotka.

Znesek odloženih davčnih obveznosti se je v primerjavi z letom 2020 povečal za 2.702.653 EUR oziroma 56,7 odstotka, znesek odobrenih obročnih plačil pa se je zmanjšal za 30.089.816 EUR oziroma 50,9 odstotka.

*Preglednica 12: Odlogi in obročno plačilo davka po ZDavP-2*

|  |  |  |  |
| --- | --- | --- | --- |
| **Vrsta zahtevka** | **2020** | **2021** | **Indeks 2021/2020** |
| **Število odobrenih zahtevkov**  | **Znesek odobrenih zahtevkov (v EUR)** | **Število odobrenih zahtevkov**  | **Znesek odobrenih zahtevkov (v EUR)** | **Število** | **Znesek** |
| **Odlog plačila** | **353** | **4.765.605** | **153** | **7.468.258** | **43,3** | **156,7** |
| **od tega poslovnih subjektov**  | 209 | 3.980.595 | 25 | 6.497.579 | 12,0 | 163,2 |
| **Obročno plačilo** | **11.748** | **59.126.183** | **9232** | **29.036.367** | **78,6** | **49,1** |
| **od tega poslovnih subjektov** | 830 | 43.263.692 | 128 | 14.449.268 | 15,4 | 33,4 |

*Vir: FURS*

V zvezi s postopki odloga in obročnega plačevanja davka ni dovoljeno odložiti oziroma dovoliti obročnega plačila za akontacije davka, davčni odtegljaj, prispevke za pokojninsko in invalidsko zavarovanje, prispevke za zdravstveno zavarovanje, globe in stroške postopka o prekršku, obveznosti, za katere davčni organ vodi samo izvršbo in ne vodi knjigovodskih evidenc, ter za obveznosti, na katere učinkuje postopek zaradi insolventnosti.

V primeru glob in stroškov postopka o prekršku se lahko odobri le obročno odplačilo v skladu z določbami zakona, ki ureja prekrške.

***Izvajanje ukrepov, povezanih z epidemijo bolezni COVID-19***

Za omilitev posledic prvega vala epidemije bolezni COVID-19 je dne 29. 3. 2020 stopil v veljavo Zakon o interventnih ukrepih na javnofinančnem področju (ZIUJP), ki je poslovnim subjektom omogočil lažje uveljavljanje pravic do odloga oziroma obročnega plačila davkov. Pogoj za odobritev plačilne ugodnosti je bil izpolnjen, če je pri zavezancu prišlo do izgube sposobnosti pridobivanja prihodkov zaradi epidemije. Odlog oziroma obročno plačilo je bilo, ob izpolnjevanju pogojev, mogoče odobriti za vse davčne obveznosti, ki se nanašajo na opravljanje dejavnosti, ne glede na to, v kakšni obliki se plačujejo. ZIUJP je namreč možnost odloga plačila oziroma obročnega plačila predvidel tudi za davčni odtegljaj in akontacije davka. Ukrepi po ZIUJP so veljali do vključno 19. 6. 2020***.***

Dne 28. 11. 2020 je stopil v veljavo Zakon o interventnih ukrepih za omilitev posledic drugega vala epidemije (ZIUOPDVE), s katerim je bilo poslovnim subjektom ponovno omogočeno lažje uveljavljanje pravic do odloga in obročnega plačila davkov. Pogoji za odobritev odloga oz. obročnega plačila so enaki kot po ZIUJP, dodatno pa ZIUOPDVE omogoča tudi odlog in obročno plačilo prispevkov za socialno varnost. Ukrepi po ZIUOPDVE so veljali do 30. 6. 2021.

V obdobju veljavnosti ZIUJP je bilo poslovnim subjektom odloženih oz. odobrenih obročnih plačil v skupnem znesku 256.624.981 EUR, od tega za 92.410.496 EUR odobrenih odlogov plačil ter za 164.214.485 EUR odobrenih obročnih plačil.

Od uveljavitve ZIUOPDVE, to je od 28. 11. 2020 do vključno 30. 6. 2021 je bilo odloženih in odobrenih obročnih plačil v skupnem znesku 215.569.738 EUR, od tega za 28.693.272 EUR odobrenih odlogov plačil ter za 186.876.466 EUR odobrenih obročnih plačil.

Skupno je bilo po interventni zakonodaji odobrenih za 472.194.719 EUR odlogov in obročnih plačil.

*Preglednica 15: Odlog in obročna plačila davka po interventni zakonodaji (ZIUJP in ZIUOPDVE)*

|  |  |  |  |
| --- | --- | --- | --- |
|   | ZIUJP | ZIUOPDVE | ODLOG/OBROČNO SKUPAJ |
|  VRSTA DAVKA | **Znesek odloženega plačila****(v EUR)** | **Znesek odobrenega obročnega plačila (v EUR)** | **Znesek odloženega plačila****(v EUR)** | **Znesek odobrenega obročnega plačila (v EUR)** |
| DDV | 64.734.072 | 85.065.421 | 14.324.016 | 95.337.635 | 259.461.144 |
| DDPO | 11.684.342 | 17.076.709 | 2.012.081 | 8.321.108 | 39.094.240 |
| Prispevki za pokojninsko in invalidsko zavarovanje | 0 | 0 | 4.877.219 | 19.278.805 | 24.156.024 |
| Prispevki za zdravstveno varstvo | 0 | 0 | 2.597.640 | 10.048.792 | 12.646.432 |
| Prispevki za zaposlovanje | 0 | 0 | 85.335 | 51.048 | 136.383 |
| Prispevki za starševsko varstvo | 0 | 0 | 42.556 | 58.171 | 100.727 |
| Akontacija dohodnine  | 4.694.582 | 4.305.068 | 2.236.094 | 10.403.181 | 21.638.925 |
| Trošarina | 2.407.551 | 56.317.720 | 1.133.929 | 39.381.348 | 99.240.548 |
| NUSZ | 5.244.510 | 665.616 | 1.096.824 | 3.211.419 | 10.218.369 |
| Ostalo | 3.645.439 | 783.951 | 287.578 | 784.959 | 5.501.927 |
| SKUPAJ | **92.410.496** | **164.214.485** | **28.693.272** | **186.876.466** | **472.194.719** |

*Vir: FURS*

Odobrene zahtevke za odloženo oziroma obročno plačilo je potrebno v primeru zamude s plačilom razveljaviti in zagotovi pravilno knjigovodsko stanje davčnega zavezanca. Vsem zakonom, ki so podlaga za odobritev zahtevkov za odlog oziroma obročno plačilo, je namreč skupno to, da če davčni zavezanec zamudi s plačilom zapadlega obroka, z dnem zapadlosti neplačanega obroka zapadejo v plačilo vsi naslednji neplačani obroki. Zaradi zamude s plačilom je bila v letu 2021 izvedena razveljavitev odobrenega odloga oziroma obročnega plačila pri 9.523 davčnih zavezancih. Pri tem pojasnjujemo, da ima lahko posamezni davčni zavezanec odobrenih več plačilnih ugodnosti na podlagi različnih pravnih podlag (interventna zakonodaja, ZDavP-2, ZP-1).

Znesek obrokov in odlogov, odobrenih pred 31. 12. 2021,  ki zapadejo v plačilo po 1. 1. 2022 glede na pravno podlago za odobritev plačilne ugodnosti, po stanju na dan 31. 12. 2021 znaša skupaj 135.094.072 EUR.

*Preglednica 17: Znesek nedospelih obrokov in odlogov, odobrenih pred 31.12.2021, (zneski v EUR)*

|  |  |
| --- | --- |
| PRAVNA PODLAGA | Znesek nezapadlih obrokov in odlogov na dan 31.12.2021 |
| 7. čl. ZIUJP in 67. čl. ZIUJPDVE (interventni ukrepi) | 124.693.125 |
| 12. in 12. a čl. ZIUPPP (interventni ukrepi) | 10.400.948 |
| SKUPAJ | **135.094.072** |

*Vir: FURS*

**6. Rezultati ukrepov izterjave**

FURS je v prvi vrsti pristojen za izterjavo davkov, prispevkov in drugih obveznih dajatev, ki jih sam odmerja, izterjuje pa tudi nedavčne obveznosti drugih predlagateljev, če za to obstaja pravna podlaga v zakonu.

Kljub temu, da zakonodaja ne predpisuje obveznega opominjanja, FURS uporabnikom mobilne aplikacije eDavki pred zapadlostjo njihovih obveznosti omogoča obveščanje o izteku roka za plačilo davka, če so na to storitev naročeni.

Po zapadlosti terjatev in pred začetkom davčne izvršbe, FURS pozove dolžnike k prostovoljni poravnavi zapadle obveznost z opominom, ki poleg poziva k plačilu, opozori tudi na posledice neplačila dolga in stroške, ki bi ga bremenili v primeru začetka izvršbe.

FURS poziva dolžnike k plačilu tudi z izdajo pozivov za plačilo in predložitev seznama premoženja. V skladu z načelom ekonomičnosti in sorazmernosti izvršilnih sredstev, postopkov davčne izvršbe ni mogoče oziroma smiselno začeti v primeru dolžnikov z nizkimi dolgovanimi obveznostmi, ki ne dosegajo niti stroškov vodenja postopka ali za nove obveznosti dolžnikov, ki po podatkih uradnih evidenc in/ali ob upoštevanju ugotovitev v predhodnih že izvedenih postopkih v Sloveniji nimajo rubljivega premoženja in/ali bivališča oziroma so na uradno registriranem naslovu neznani ali na prestajanju zaporne kazni. Navedenim dolžnikom se izda poziv, ki predstavlja uradno dejanje davčnega organa z namenom davčne izvršbe.

Kljub ukrepom za vzpodbujanje prostovoljnega plačevanja davkov (npr. ozaveščanje posameznih ciljnih skupin, medijske objave, pošiljanje opominov itd.) del davčnih obveznosti ostane neplačan, zato mora FURS dosledno, učinkovito in nepristransko uporabljati vsa zakonita sredstva prisile za izterjavo dolga.

Postopek davčne izvršbe se začne z izdajo sklepa o davčni izvršbi. Z izvršbo po upravni poti se lahko poseže na dolžnikove denarne prejemke, denarna sredstva, ki jih ima dolžnik pri bankah ali hranilnicah, denarne terjatve do tretjih, vrednostne papirje in premičnine. Posebne oblike izvršbe so izvršba iz nepremičnega premoženja in deleža družbenika v družbi. Ukrepi davčne izvršbe so načrtovani glede na sredstva dolžnika s ciljem čim lažjega poplačila dolga in glede na višino stroškov, ki nastanejo v postopku izvršbe za davčni organ in zavezanca.

Skrajni ukrep za poplačilo oziroma obvladovanje dolga je predlog davčnega organa za uvedbo stečajnega postopka zoper dolžnika in izbris dolžnika iz Poslovnega registra Slovenije.

V primeru, ko je zoper dolžnika v teku kateri izmed postopkov zaradi insolventnosti, je pri uveljavljanju terjatev potrebno upoštevati pravila insolvenčne zakonodaje. V času trajanja insolvenčnega postopka za dolg, na katerega učinkuje ta postopek, ni dovoljeno voditi postopka izvršbe niti zavarovanja. Terjatve zoper insolventnega dolžnika se lahko poplačajo le v skladu z insolvenčno zakonodajo, ki položaj davčnega organa izenačuje z drugimi (civilnimi) upniki. Po stanju na dan 31. 12. 2021 je bilo pogojno izterljivega dolga, prijavljenega v insolvenčne postopke, ki ga davčni organ ne sme terjati v izvršbi, 318 milijonov EUR, kar predstavlja skoraj 35,7 odstotka davčnega dolga.

V letu 2021 na podlagi izvedenih ukrepov izterjanega 452.703.923 EUR dolga (od tega 414.346.594 EUR iz naslova obveznih dajatev in 38.357.329 EUR iz naslova nedavčnih obveznosti). Največji delež predstavljajo plačila po opominih in pozivih, in sicer 71,5 odstotka vseh plačil. Plačila prejeta na podlagi sklepov o davčni izvršbi imajo 28,5 odstotni delež.

*Preglednica 13: Ukrepi izterjave davkov in drugih obveznih dajatev ter nedavčnih obveznosti*

|  |  |  |  |
| --- | --- | --- | --- |
| **Ukrepi izterjave** | **2020** | **2021** | **Indeks 2021/2020** |
| **Število** | **Znesek v evrih** | **Število** | **Znesek v evrih** | **Število** | **Znesek** |
| **Opomini pred začetkom davčne izvršbe**  |
| Poslani opomini  | 578.190 | 330.175.368 | 858.068 | 603.935.848 | 148,4 | 182,9 |
| Plačila na podlagi opominov | 377.154 | 197.508.774 | 543.457 | 320.813.391 | 144,1 | 162,4 |
| **Pozivi za plačilo in predložitev seznama premoženja** |
| Izdani pozivi za plačilo in predložitev seznama premoženja | 21.325 | 36.848.847 | 29.469 | 44.301.044 | 138,2 | 120,2 |
| Plačila na podlagi pozivov | 54.114 | 1.856.632 | 98.496 | 2.887.117 | 182 | 155,5 |
| **Sklep o davčni izvršbi** |
| Izdani sklepi | 248.587 | 552.779.335 | 242.310 | 545.155.488 | 97,5 | 98,6 |
| Plačila na podlagi sklepov | 296.464 | 144.393.655 | 283.243 | 129.003.415 | 95,5 | 89,3 |
| **Terjani dolg po opominih in sklepih SKUPAJ**  | **848.102** | **919.803.550** | **1.129.847** | **1.193.392.380** | **133,2** | **129,7** |
| **Realizacija po opominih in sklepih SKUPAJ** | **727.732** | **343.759.061** | **925.196** | **452.703.923** | **127,1** | **131,7** |

 *Vir: FURS*

Tudi v letu 2021 je bilo na področju davčne izvršbe zaznati vpliv epidemije COVID-19. V skladu z Zakonom o interventnih ukrepih za pomoč pri omilitvi posledic drugega vala epidemije COVID-19 – (ZIUPOPDVE) je v času od 31. 12. 2020 do 18. 4. 2021 veljala omejitev uvedbe novih postopkov davčne izvršbe oziroma izdaja sklepov o davčni izvršbi. Izjemoma, se je v navedenem času, lahko davčna izvršba začela le v nujnih zadevah, ko je davčni organ na podlagi podatkov, s katerimi je razpolagal, utemeljeno pričakoval, da bo plačilo obveznih dajatev ali drugih denarnih nedavčnih obveznosti, ki jih izterjuje, po prenehanju ukrepa, onemogočeno ali precej oteženo. Naveden ukrep ni vplival na postopke davčne izvršbe, ki so bili začeti že pred uveljavitvijo ZIUPOPDVE, kar je pomenilo, da so se že začeti postopki davčne izvršbe lahko nadaljevali.

Prav tako so bili v obdobju od 31. 12. 2020 do 18. 4. 2021 v skladu ZIUPOPDVE odloženi tudi vsi postopkih izvršbe na nepremičnine, delež družbenika v družbi ter iz premoženjskih pravic zoper dolžnike – fizične osebe, ki so jih sodišča začela na predlog davčnega organa pred uveljavitvijo zakona in še niso bili zaključeni.

Ne glede na navedene omejitve je bilo v primerjavi s preteklim letom v letu 2021 izterjano za 108.944.862 EUR več dolga. Navedeno je moč pripisati tudi povečanju aktivnosti na področju opominjanja in pozivanja dolžnikov k prostovoljnemu plačevanju neporavnanih obveznosti. V letu 2021 je bila namreč dopolnjena strategija opominjanja, ki po novem zagotavlja, da se zavezancem, zoper katere se že začeti postopki davčne izvršbe, izda opomin tudi za novo zapadle obveznosti. Prav tako so se v letu 2021 začeli izdajati opomini tudi zoper zavezance v postopkih zaradi insolventnosti, in sicer za zapadle neplačane obveznosti, nastale po začetku postopka zaradi insolventnosti. Opominjanje je potekalo ves čas drugega vala epidemije Covid-19, ko so veljali interventni ukrepi t.j. v obdobju od 31. 12. 2020 do 18. 4. 2021.

V letu 2021 je zaradi precejšnjega obsega odobrenih plačilnih ugodnosti po interventni zakonodaji potekalo tudi obveščanje zavezancev pred razvezavo obročnega načrta odplačila dolga iz naslova davkov. V juliju 2021 je bila vzpostavljena nova obdelava za izdajo obvestil o zapadlem neplačanem odlogu oziroma obroku po posameznem obročnem načrtu odplačila davkov, s katerimi se zavezance poziva k prostovoljnemu plačilu zamujenih obveznosti oziroma uskladitvi knjigovodskega stanja v primeru uporabe napačne reference za plačilo ali iz drugih razlogov. Zavezancem je bilo tako v 6 mesecih poslano še 9.320 obvestil o neplačanem zapadlem odlogu oziroma obroku za davčne obveznosti.

Na učinke izterjave so vplivali tudi interventni ukrepi za omilitev posledic drugega vala epidemije nalezljive bolezni COVID-19, ki so poslovnim subjektom omogočili uveljavljanje pravic do odloga oziroma obročnega plačila davkov. Skupno je bilo v letu 2021 po interventni zakonodaji odobrenih za 138.477.452 EUR odlogov in obročnih plačil, ki bi bila v primeru, da do epidemije ne bi prišlo, prostovoljno poravnana ali predmet postopkov izvršbe v letu 2021.

Dodatno je na učinke izterjave vplival zmanjšan davčni dolg in povečan delež prostovoljno plačanih dajatev, kar pomeni še pred začetkom davčne izvršbe, ki je v 2021 znašal 97,2 odstotka.

*Preglednica 14: Ukrepi izterjave davkov in drugih obveznih dajatev ter nedavčne obveznosti skupaj (zneski v evrih)*

|  |  |  |  |
| --- | --- | --- | --- |
| **UKREPI IZTERJAVE** | **2020** | **2021** | **IND 2021/2020** |
| **število** | **znesek** | **število** | **znesek** | **število** | **znesek** |
| **Opomini pred začetkom davčne izvršbe**  |
| Poslani opomini  | 578.190 | 330.175.368 | 858.068 | 603.935.848 | 148,4 | 182,9 |
| Plačila na podlagi poslanih opominov  | 377.154 | 197.508.774 | 543.457 | 320.813.391 | 144,1 | 162,4 |
| **Pozivi za plačilo in predložitev seznama premoženja** |
| Izdani pozivi za plačilo in predložitev seznama premoženja | 21.325 | 36.848.847 | 29.469 | 44.301.044 | 138,2 | 120,2 |
| Plačila na podlagi pozivov | 54.114 | 1.856.632 | 98.496 | 2.887.117 | 182,0 | 155,5 |
| **Sklep o davčni izvršbi** |
| Izdani sklepi | 248.587 | 552.779.335 | 242.310 | 545.155.488 | 97,5 | 98,6 |
| Plačila na podlagi izdanih sklepov | 296.464 | 144.393.655 | 283.243 | 129.003.415 | 95,5 | 89,3 |
| ***Terjani dolg po opominih in sklepih***  | ***826.777*** | ***919.803.550*** | ***1.129.847*** | ***1.193.392.380*** | ***136,7*** | ***129,7*** |
| ***Realizacija po opominih in sklepih***  | ***673.618*** | ***343.759.061*** | ***925.196*** | ***452.703.923*** | ***137,3*** | ***131,7*** |
| **DODATNI UKREPI IZTERJAVE** |
| Poboti | 151.636 | 175.608.647 | 409.090 | 212.397.593 | 269,8 | 120,9 |
| Unovčitve zavarovanj | 73 | 9.203.451 | 93 | 4.077.514 | 127,4 | 44,3 |
| ***Skupaj - dodatni ukrepi*** | **151.709** | ***184.812.098*** | ***409.183*** | ***216.475.107*** | **269,7** | **117,1** |

*Vir: FURS*

Pri zavezancih, ki imajo v knjigovodski evidenci izkazane neporavnane obveznosti, hkrati pa so upravičeni do vračila davka, FURS izvaja pobot obveznosti. V letu 2021 je bilo izvedenih za 212.397.593 EUR pobotov.

V primeru zavarovanja davčnega dolga FURS izvede unovčitev predloženih instrumentov zavarovanja. V letu 2021 je bilo unovčenih zavarovanj za dolg v višini 4.077.514 EUR.

### 6.1. Izterjava davkov in drugih obveznih dajatev

V letu 2021 je FURS z izdanimi opomini, pozivi in sklepi o davčni izvršbi terjal za 1.049.980.005 EUR dolga iz naslova davčnih dajatev. Na podlagi izvedenih ukrepov je bilo izterjanih 414.346.594 EUR. Večji delež plačil predstavljajo sredstva, izterjana na podlagi opominov in pozivov, in sicer 72,9 odstotka vseh plačil, preostanek plačil s 27,1 odstotnim deležem pa odpade na izvršene sklepe o davčni izvršbi.

V zvezi z izdanimi opomini v letu 2021 za področje davkov je FURS 18.232-krat posredoval ustne informacije zavezancem, ki so se telefonsko odzvali na opomin preko klicnega centra za opomine in pripravila 4.478 pisnih odgovorov zavezancem. Ažuren servis v procesu opominjanja je zlasti pomemben z vidika preprečitve neupravičeno začete davčne izvršbe in uskladitve knjigovodskega stanja zavezancev.

Po opominih je bilo v povprečju poplačanega 55,5 odstotka dolga, po sklepih o izvršbi pa 23,7 odstotka terjanega dolga.

*Preglednica 15: Ukrepi izterjave davkov in drugih obveznih dajatev*

|  |  |  |  |
| --- | --- | --- | --- |
| **Ukrepi izterjave** | **2020** | **2021** | **Indeks 2021/2020** |
| **Število** | **Znesek v evrih** | **Število** | **Znesek v evrih** | **Število** | **Znesek**  |
| **Opomini pred začetkom davčne izvršbe** |
| Poslani opomini  | **422.080** | 288.002.450 | **688.728** | 540.295.929 | 163,2 | 187,6 |
| Plačila na podlagi opominov  | **307.188** | 189.739.151 | **450.609** | 299.607.703 | 146,7 | 157,9 |
| **Pozivi za plačilo in predložitev seznama premoženja** |
| Izdani pozivi za plačilo in predložitev seznama premoženja | **6.362** | 31.631.018 | **9.719** | 35.697.014 | 152,8 | 112,9 |
| Plačila na podlagi pozivov | **50.881** | 1.490.263 | **94.179** | 2.394.204 | 185,1 | 160,7 |
| **Sklep o davčni izvršbi** |
| Izdani sklepi | **125.303** | 504.731.572 | **117.244** | 473.987.062 | 93,6 | 93,9 |
| Plačila na podlagi sklepov | **195.564** | 129.440.515 | **173.679** | 112.344.687 | 88,8 | 86,8 |
| **Terjani dolg po opominih in sklepih SKUPAJ**  | **553.745** | **824.365.040** | **815.691** | **1.049.980.005** | **147,3** | **127,4** |
| **Realizacija po opominih in sklepih SKUPAJ** | **553.633** | **320.669.929** | **718.467** | **414.346.594** | **129,8** | **129,2** |

*Vir: FURS*

V letu 2021 je bilo izdanih 117.244 sklepov o davčni izvršbi, s katerimi je bil terjan dolg v znesku 473.987.062 EUR. Na podlagi izdanih sklepov je bilo izterjano 112.344.687 EUR.

Največ sklepov o izvršbi je bilo izdano na denarna sredstva pri bankah in hranilnicah, in sicer 63.689 (54,3 odstotka vseh). Sledijo sklepi o izvršbi na denarne prejemke, ki jih je bilo izdanih 45.014 (38,4 odstotka). Izvršba na dolžnikove premičnine je bila začeta v 7.677 primerih (6,5 odstotka). Manj sklepov pa je bilo izdanih na denarno terjatev dolžnika (853 oz. 0,8 odstotka vseh) oziroma na vrednostne papirje (11).

Najučinkovitejše sredstvo izvršbe z vidika plačil je bila izvršba na denarna sredstva dolžnika pri bankah ali hranilnicah s 67,3 odstotnim deležem plačil, sledi izvršba na premično premoženje z 19,3 odstotka, 9,8 odstotka predstavlja izvršba na dolžnikove denarne prejemke, 3,5 odstotka izvršba na dolžnikove denarne terjatve in 0,1 odstotka izvršba na vrednostne papirje.

*Preglednica 16: Sklepi o izvršbi po načinu*

|  |  |  |  |
| --- | --- | --- | --- |
| **Način izvršbe glede na predmet** | **2020** | **2021** | **Indeks 2021/2020** |
| **Število** | **Znesek terjanega dolga po izdanih sklepih v evrih** | **Plačila po izdanih sklepih v evrih** | **Število** | **Znesek terjanega dolga po izdanih sklepih v evrih** | **Plačila po izdanih sklepih v evrih**  | **Število** | **Terjan dolg** | **Plačila** |
| Izvršba na denarna sredstva pri bankah oz. hranilnicah | **69.028** | 188.408.864 | 85.949.195 | **63.689** | 181.305.189 | 75.644.932 | 92,3 | 96,2 | 88,0 |
| Izvršba na denarne prejemke | **46.166** | 77.913.214 | 11.793.398 | **45.014** | 83.098.827 | 11.012.602 | 97,5 | 106,7 | 93,4 |
| Izvršba na premičnine | **9.143** | 216.560.466 | 26.001.521 | **7.677** | 194.284.732 | 21.670.082 | 84,0 | 89,7 | 83,3 |
| Izvršba na denarne terjatve | **955** | 21.307.591 | 5.624.198 | **853** | 15.263.864 | 3.974.726 | 89,3 | 71,6 | 70,7 |
| Izvršba na vrednostne papirje | **11** | 541.437 | 72.203 | **11** | 34.450 | 42.345 | 100,0 | 6,4 | 58,6 |
| **Skupaj**  | **197.667** | **687.317.397** | **186.865.483** | **117.244** | **473.987.062** | **112.344.687** | **59,3** | **69,0** | **60,1** |

*Vir: FURS*

Glavnino davčnega dolga, ki je bil v letu 2021 terjan s sklepi o izvršbi, predstavljajo obveznosti iz naslova prispevkov za socialno varnost (32,2 odstotka) in davkov na dohodek in dobiček (31,1 odstotek). Sledijo domači davki na blago in storitve (27,1 odstotek), davki na premoženje (1,9 odstotka) ter obveznosti iz naslova ostalih davkov (7,7 odstotka).

Največji delež izterjanih sredstev po sklepih o izvršbi predstavljajo plačila iz naslova prispevkov za socialno varnost (39,6 odstotka), sledijo domači davki na blago in storitve (24,6 odstotka), davki na dohodek in dobiček (26,9 odstotka), davki na premoženje (3,7 odstotka) in plačila iz naslova ostalih davkov (5,2 odstotka).

*Preglednica 17: Učinkovitost izvršbe po vrstah dajatev v letu 2021 (zneski v EUR)*

|  |  |  |  |  |
| --- | --- | --- | --- | --- |
| **Vrsta obveznosti** | **Znesek terjanega dolga po izdanih sklepih** | **odstotka v znesku dolga po izdanih sklepih** | **Plačila po izdanih sklepih** | **odstotka plačil po sklepih** |
| Prispevki za socialno varnost | 152.477.335 | 32,2 | 44.514.152 | 39,6 |
| Domači davki na blago in storitve | 128.299.934 | 27,1 | 27.654.118 | 24,6 |
| Davki na dohodek in dobiček | 147.612.632 | 31,1 | 30.212.415 | 26,9 |
| Davki na premoženje | 8.875.813 | 1,9 | 4.145.710 | 3,7 |
| Ostali davki | 36.721.349 | 7,7 | 5.818.293 | 5,2 |
| **Skupaj** | **473.987.062** |   | **112.344.687** |   |

*Vir: FURS*

**Izvršba na dolžnikove premičnine**

V letu 2021 je bilo v postopkih davčne izvršbe zarubljenih 1.990 premičnin, ocenjenih na 8.276.325 EUR. Največ je bilo rubežev motornih vozil, in sicer 795 oziroma 39,9 odstotka vseh ter rubežev gotovine 712 (35,8 odstotka). 266 (13,4 odstotka) je bilo rubežev osnovnih sredstev, 204 (10,3 odstotka) rubežev trgovskega blaga in 13 (0,6 odstotka) rubežev drugih premičnin. Vrednostni papirji v letu 2021 niso bili zarubljeni.

*Slika 9: Število zarubljenih premičnin po vrstah zarubljenih predmetov v letu 2021*

*Vir: FURS*

Po začetku postopka davčne izvršbe na premičnine je v izogib prisilne prodaje zarubljenih premičnin 16.071 dolžnikov poravnalo svoj dolg v znesku 21.554.575 EUR. Zarubljene predmete, ocenjene na 2.195.761 EUR, je FURS prodajal na javnih dražbah, z zbiranjem ponudb, z neposrednimi pogodbami, s komisijskimi pogodbami ali tako, da je bilo dolžnikom dano pooblastilo, da zarubljene premičnine prodajo sami. S prodajami zarubljenih premičnin je bil poravnan dolg v višini 365.928 EUR.

V največ primerih (254) je dolžnik po pooblastilu sam prodajal zarubljene premičnine. To premoženje je bilo ocenjeno na 1.195.013 EUR. V 99 primerih je bila prodaja uspešna in iz tega naslova dosežena kupnina v višini 252.528 EUR. Za prodajo zarubljenega premoženja je bilo oklicanih 52 javnih dražb. Premičnine, ki so bile predmet prodaje na javni dražbi, so bile ocenjene na 831.192 EUR. Uspešnih je bilo 17 javnih dražb, katerih izkupiček je bil 51.950 EUR.

V letu 2021 je bilo izvedenih tudi 40 prodaj z zbiranjem ponudb za zarubljene predmete, ocenjene na 151.086 EUR. Uspešnih je bilo 23 prodaj, katerih izkupiček je znašal 51.470 EUR.

Zarubljene premičnine se lahko prodajo tudi z neposredno pogodbo. Ta je dovoljena v primerih prodaje živali, hitro pokvarljivega blaga, premičnin, katerih hramba je povezana z velikimi stroški ter premičnin, za katere ni večjega povpraševanja. V letu 2021 je bilo sklenjenih 8 neposrednih pogodb o prodaji za premičnine, ocenjene na 18.470 EUR. Uspešnih je bilo 5 prodaj z izkupičkom 9.980 EUR.

**Predlogi sodišču za izvršbo na dolžnikove nepremičnine na podlagi vknjižbe zastavne pravice**

Če dolga ni mogoče izterjati z ukrepi davčne izvršbe po upravni poti (iz dolžnikovih denarnih prejemkov, denarnih sredstev, vrednostnih papirjev ali premičnin) se z izvršbo lahko poseže na nepremičnine ali na poslovni delež dolžnika v družbi. Ta postopek na predlog FURS oziroma Državnega odvetništva RS vodi sodišče. FURS je preko državnega odvetništva predlagal sodiščem vknjižbo zastavne pravice na dolžnikove nepremičnine, prav tako je podal tudi več predlogov za izvršbo na dolžnikove nepremičnine.

V 285 primerih je bil vložen predlog za izvršbo na dolžnikovo nepremičnino premoženje za dolg v znesku 8.439.298 EUR. S prodajo nepremičnin v okviru postopka sodne izvršbe je bilo poplačanega za 2.690.055 EUR dolga. Ob koncu leta 2021 je bil v izvršbi pri sodiščih dolg v višini 47.267.087 EUR.

*Preglednica 18: Izvršba na dolžnikovo nepremično premoženje (zneski v EUR)*

|  |  |  |  |
| --- | --- | --- | --- |
| **Vsebina postopka** | **2020** | **2021** | **Indeks 2021/2020** |
| **Število** | **Znesek v evrih**  | **Število** | **Znesek v evrih** | **Število** | **Znesek** |
| Vknjižbe zastavne pravice na nepremičnine  | 1.952 | 33.894.535 | 1.690 | 33.642.286 | 86,6 | 99,3 |
| Predlogi sodišču za izvršbo na nepremičnine  | 385 | 15.455.084 | 285 | 8.439.298 | 74,0 | 54,6 |
| Plačila na podlagi prodaje nepremičnine | 914 | 3.004.933 | 802 | 2.690.055 | 87,7 | 89,5 |

*Vir: FURS*

**Predlaganje izbrisov poslovnih subjektov**

FURS se poslužuje tudi zakonskih možnosti za izbris neaktivnih poslovnih subjektov, v skladu z Zakonom o gospodarskih družbah za samostojne podjetnike posameznike (ZGD-1) in Zakonom o finančnem poslovanju, postopkih zaradi insolventnosti in prisilnem prenehanju za subjekte vpisa v sodni register (ZFPPIPP).

V letu 2021 je bilo podanih 405 obvestil o obstoju razlogov za izbris. Od tega 61 za samostojne podjetnike in 344 za pravne osebe. Prav tako je FURS podala zoper pravne osebe 31 predlogov za prisilno likvidacijo v skladu z ZFPPIPP.

*Preglednica 19: Predlogi za izbris in prisilno likvidacijo*

|  |  |  |  |
| --- | --- | --- | --- |
| **Vsebina postopka** | **2020** | **2021** | **Indeks 2021/2020** |
| Število podanih obvestil o obstoju razlogov za izbris | 503 | 405 | 80,5 |
| Število podanih predlogov za prisilno likvidacijo | 92 | 31 | 33,7 |

*Vir: FURS*

**Predlogi za začetek stečajnih postopkov**

V letu 2021 je FURS predlagal začetek stečajnih postopkov zoper 501 dolžnika, ki so skupaj dolgovali 63.951.792 EUR.

*Preglednica 20*: *Predlogi FURS za začetek stečajnega postopka zneski v EUR)*

|  |  |  |  |
| --- | --- | --- | --- |
| **Vsebina postopka** | **2020** | **2021** | **Indeks 2021/2020** |
| **Število** | **Znesek v evrih** | **Število** | **Znesek v evrih** | **Število** | **Znesek**  |
| Predlogi za začetek stečajnega postopka | 491 | 60.890.723 | 501 | 63.951.792 | 102,0 | 105,0 |

*Vir: FURS*

**Medsebojna upravna pravna pomoč med državami članicami EU na področju davščin in mednarodna izterjava prispevkov**

Ob upoštevanju pravil o medsebojni upravni pomoči med državami članicami EU je FURS v letu 2021 v tujino posredoval 574 zaprosil za izterjavo davčnih obveznosti v skupnem znesku 19.075.373 EUR in iz tega naslova prejela 1.105.345 EUR plačil. Zmanjšanje števila poslanih zaprosil v druge države članice EU je predvsem posledica sprejete politike izvajanja davčne izvršbe zaradi epidemije nalezljive bolezni COVID-19.

Zaradi epidemije nalezljive bolezni COVID-19 so tudi v letu 2021 številne evropske države sprejele ukrepe, ki so vplivali na postopke izterjave (neizvajanje oz. zadržanje postopkov davčne izvršbe, odobritev plačilnih ugodnosti, ipd.). Posledice teh ukrepov so vidne v učinku mednarodne izterjave oziroma v nižjem znesku plačil, ki so bila v letu 2021 prejeta na podlagi posredovanih zaprosil v tujino.

Za zavarovanje plačila davčnih obveznosti so bila posredovana 4 zaprosila v skupni višini 533.917 EUR, iz tega naslova še ni bilo prejetih plačil.

*Preglednica 21: Posredovana zaprosila za izterjavo davčnih obveznosti na podlagi medsebojne upravne pomoči med članicami EU*

|  |  |  |  |
| --- | --- | --- | --- |
| **Vsebina postopka\*** | **2020** | **2021** | **Indeks 2021/2020** |
| **Število** | **Znesek v evrih** | **Število** | **Znesek v evrih** | **Število** | **Znesek**  |
| Posredovana zaprosila za izterjavo davčnih obveznosti v EU | 809 | 61.015.995 | 574 | 19.075.373 | 71,0 | 31,3 |
| Prejeta plačila  |   | 1.374.425 |   | 1.105.345 |   | 80,4 |
| Prejeta zaprosila za izterjavo davčnih obveznosti v EU | 210 | 18.680.381 | 251 | 23.300.088 | 119,5 | 124,7 |
| Prejeta plačila  |   | 667.169 |   | 694.142 |   | 104,0 |

*\*Med podatki so zajeta tudi zaprosila, ki se izterjujejo na podlagi sporazuma Slovenija – Norveška iz naslova davka od dohodka.*

*Vir: FURS*

V letu 2021 je FURS prejel 251 zaprosil za izterjavo neporavnanih davčnih obveznosti, ki so nastale v drugih državah članicah EU, v višini 23.300.088 EUR. Z namenom izterjave je bilo izdano 139 opominov za dolg v višini 12.111.327 EUR ter 47 sklepov o izvršbi za dolg v višini 4.104.945 EUR. Na podlagi izvedenih ukrepov je bilo izterjanega 692.834 EUR dolga. Za zavarovanje plačila davčnih obveznosti je bilo prejeto eno zaprosilo v višini 377.893 EUR.

Podatki o učinkovitosti v letu 2020 in 2021 iz razlogov, navedenih predhodno, niso relevantni (epidemija nalezljive bolezni COVID-19, zaradi katere so Slovenija in večina evropskih držav sprejele ukrepe, ki so vplivali tudi na postopke izterjave, npr. neizvajanje postopkov mednarodne izterjave, neizvajanje oz. zadržanje postopkov davčne izvršbe, ipd).

Po ureditvi mednarodne izterjave je potrebno pred posredovanjem zahtevkov za izterjavo v drugo državo članico EU, izvesti postopke izterjave v državi prosilki. Zahtevki za izterjavo se tako v zaprošeno državo posredujejo relativno pozno, kar zmanjšuje učinkovitost izterjave v tej državi. Dodatni razlog manjše učinkovitosti mednarodne izterjave je tudi ta, da se zaprosila za izterjavo zaradi dolgotrajnih postopkov pogosto izvršujejo več let, s čimer so učinki izterjave razporejeni na večletno obdobje. Učinkovitost izterjave je odvisna tudi in predvsem od premoženjskega stanja dolžnika (ki pogosto nima premoženja, na katerega bi bilo mogoče poseči z izterjavo), nenazadnje pa k nizki učinkovitosti pripomorejo tudi različni pravni predpisi in organizacija izterjave v državah članicah ter različno razpoložljivi resursi v njih.

FURS je na podlagi Uredbe (ES) št. 883/2004 o koordinaciji sistemov socialne varnosti in Izvedbene Uredbe (ES) št. 987/2009 nosilcem socialne varnosti v Sloveniji v letu 2021 posredoval 582 predlogov za izterjavo prispevkov za socialno varnost v skupni višini 4.055.664 EUR ter prejela 156.624 EUR plačil.

*Preglednica 22: Predlogi za izterjavo prispevkov, ki jih je FURS posredoval nosilcem socialne varnosti*

|  |  |  |  |  |
| --- | --- | --- | --- | --- |
| **Nosilec socialne varnosti** |  | **2020** | **2021** | **Indeks 2021/2020** |
| **Število predlogov / prejeta plačila** | **Število** | **Znesek v evrih** | **Število** | **Znesek v evrih** | **Število** | **Znesek**  |
| ZPIZ  | Posredovani predlogi | 433 | 3.702.906 | 295 | 2.566.646 | 68,13 | 69,31 |
| Prejeta plačila | / | 29.680 | / | 87.550 | / | / |
| ZZZS  | Posredovani predlogi | 356 | 1.786.804 | 287 | 1.489.018 | 80,62 | 83,33 |
| Prejeta plačila | / | 53.783 | / | 69.074 | / | 128,43 |
| MDDSZ  | Posredovani predlogi | 0 | 0 | 0 | 0 | / | / |
| Prejeta plačila | 0 | 0 | 0 | 0 | / | / |
| **Skupaj** | **Skupaj poslanih predlogov** | **789** | **5.489.710** | **582** | **4.055.664** | 73,76 | 73,88 |
| **Skupaj prejetih plačil** | **/** | **83.463** | **/** | **156.624** | **/** | 187,66 |

*Vir: FURS*

Na podlagi predlogov davčnega organa (ki so bili posredovani v letu 2021 in preteklih letih) so nosilci socialne varnosti v Sloveniji v letu 2021 v druge države članice EU posredovali 393 predlogov za izterjavo prispevkov v skupni višini 3.055.358 EUR.

*Preglednica 23: Zaprosila za izterjavo prispevkov, ki so jih nosilci socialne varnosti posredovali v druge države članice*

|  |  |  |  |
| --- | --- | --- | --- |
| Nosilec socialne varnosti | 2020 | 2021 | Indeks 2021/2020 |
| Število | Znesek v evrih | Število | Znesek v evrih | Število | Znesek  |
| ZPIZ | 930 | 8.089.508 | 360 | 2.913.818 | 38,7 | 36,0 |
| ZZZS | 248 | 1.194.661 | 33 | 141.540 | 13,3 | 11,8 |
| MDDSZ | 0 | 0 | 0 | 0 | / | / |
| **Skupaj poslanih predlogov** | **1.178** | 9.284.169 | **393** | **3.055.358** | 33,4 | 32,9 |

*Vir: FURS*

S strani nosilcev socialne varnosti v Sloveniji je FURS prejel 103 zahtevke za izterjavo prispevkov za druge države članice EU v skupni višini 280.190 EUR. Na podlagi izvedenih ukrepov je bilo izterjanega za 64.950 EUR dolga.

*Preglednica 24: Prejeta zaprosila za izterjavo prispevkov, ki so jih nosilci socialne varnosti posredovali FURS*

|  |  |  |  |  |
| --- | --- | --- | --- | --- |
| **Nosilec socialne varnosti** |  | **2020** | **2021** | **Indeks 2021/2020** |
| **Število predlogov / prejeta plačila** | **Število** | **Znesek v evrih** | **Število** | **Znesek v evrih** | **Število** | **Znesek**  |
| ZPIZ  | Prejeta zaprosila | 4 | 7509 | 3 | 3.438 | 0 | 0 |
| Prejeta plačila | 1 | 642 | / | 0 | / | 0 |
| ZZZS  | Prejeta zaprosila | 12 | 103.128 | 95 | 269.772 | 791,67 | 261,59 |
| Prejeta plačila | / | 24.470 | / | 63.550 | **/** | 259,71 |
| MDDSZ  | Prejeta zaprosila | 0 | 0 | 5 | 6.980 | 0,00 | 0,00 |
| Prejeta plačila | / | 0 | / | 1.400 | / | 0,00 |
| **Skupaj** | **Skupaj prejetih zaprosil** | **16** | **110.637** | **103** | **280.190** | 643,75 | 253,25 |
| **Skupaj prejetih plačil** | **/** | **25.112** | **/** | **64.950** | **/** | 258,64 |

*Vir: FURS*

**Zahtevnejši ukrepi uveljavljanja davčnega dolga**

FURS dolžnike, od katerih dolga ni bilo mogoče izterjati v postopku davčne izvršbe, obstaja pa indic razpolaganja s premoženjem zaradi izogibanja plačila davčnega dolga, obravnava v posebnih postopkih. Poleg ukrepov, ki so predvideni v davčni zakonodaji (npr. institut poroštva po 148. členu ZDavP-2), v ta okvir sodijo tudi drugi zahtevnejši ukrepi oziroma instituti, predvideni v ZFPPIPP, OZ, ZGD-1 in DZ (npr. uveljavljanje odškodninske odgovornosti poslovodstva v okviru stečaja nad dolžnikom ali po izbrisu, izpodbijanje dolžnikovih pravnih dejanj, spregled pravne osebnosti, določitev deleža na skupnem premoženju zakoncev, itd). Gre za institute, ki so namenjeni uveljavljanju davčnega dolga v primerih, ko z rednimi ukrepi izterjave ni mogoče pričakovati uspeha in torej predstavljajo nadgradnjo postopka izterjave.

V spodnji tabeli so prikazani bistveni instituti, ki jih FURS uporabi ob zaznavi zlorabe s strani davčnih dolžnikov. Prikazani podatki kažejo, da se je v letu 2021 število začetih postopkov z uporabo posebnih institutov v primerjavi z letom 2020 povečalo, predvsem na področju poroštva. Kljub navedenemu pa je znesek izterjanega dolga v teh postopkih nižji, saj je učinke po uvedenih postopkih v letu 2021 mogoče pričakovati (tudi) v prihodnjem obdobju.

*Preglednica 25: Uporaba posebnih institutov zoper davčne dolžnike*

|  |  |  |  |  |
| --- | --- | --- | --- | --- |
|   | **Institut** | **Podlaga** | **2020** | **2021** |
|  |  |  | **1** | **2** | **3** | **4** | **1** | **2** | **3** | **4** |
| 1 | Izvršba na podlagi poroštva | 148/1 čl. ZDavP-2 | 4 | 7 | 5 | 134.524 | 21 | 5 | 0 | 99.621 |
| 2 | Uveljavljanje odškodninske odgovornosti članov poslovodstva in nadzornega sveta družbe v stečajnem postopku | 42. čl. ZFPPIPP | 0 | 0 | 0 | 0 | 0 | 2 | 0 | 35.000 |
| 3 | Uveljavljanje odškodninske odgovornosti članov poslovodstva ali organa izbrisane pravne osebe | 442. čl.  v povezavi z 42. čl. ZFPPIPP | 0 | 0 | 0 | 0 | 0 | 0 | 0 | 0 |
| 4 | Vložitev izpodbojne tožbe  | 255. čl. OZ v povezavi z 148/5 ZDavP-2 in 269. čl. ZFPPIPP | 3 | 11 | 0 | 141.430 | 5 | 6 | 1 | 28.549 |
| 5 | Spregled pravne osebnosti | 8. čl. ZGD-1 | 1 | 1 | 0 | 0 | 1 | 0 | 0 | 33 |
| 6 | Ugotovitev in določitev deleža na skupnem premoženju zakoncev oz. solidarna odgovornost zakonca  | 56. in 57. čl. ZZZDR oz. 82., 83. in 84. člen DZ | 1 | 3 | 2 | 91.717 | 2 | 1 | 0 | 51.237 |
| **Skupaj** | **9** | **22** | **7** | **367.671** | **29** | **14** | **1** | **214.440** |

*Vir: FURS*

***Legenda k preglednici:***

*podatki so prikazani glede na dogodek v posameznem obdobju – uspeh ali neuspeh posameznega ukrepa se običajno pokaže šele v prihodnjem obdobju;*

***(1)*** *število izvedenih ukrepov v poročevalskem obdobju (npr. število izdanih sklepov o izvršbi na podlagi poroštva, število vloženih predlogov za vložitev tožbe na državno pravobranilstvo),*

***(2)*** *število uspešno rešenih zadev v poročevalskem obdobju (rešeno uspešno; t.j. zadev, v katerih se je upravni ali pravdni postopek pravnomočno zaključil v korist FURS),*

***(3)*** *število neuspešno rešenih zadev v poročevalskem obdobju (rešeno neuspešno; t.j. zadev, v katerih je bil upravni/ pravdni postopek za Finančno upravo RS kot upnika pravnomočno zaključen neuspešno; npr. sklep o izvršbi na podlagi poroštva je bil odpravljen, tožbeni zahtevek zavrnjen,*

***(4)*** *znesek izterjanega dolga, v evrih.*

**6.2 Izterjava nedavčnih obveznosti za druge predlagatelje**

FURS je pristojen tudi za izvajanje nalog izterjave nedavčnih obveznosti za druge predlagatelje (denarne kazni, terjatve iz naslova upravnih taks, terjatve iz naslova prekrškov, različne upravne obveznosti, ki se izterjujejo po pravilih Zakona o splošnem upravnem postopku, ipd).

V letu 2021 so predlagatelji vložili 171.344 novih predlogov za izterjavo nedavčnih obveznosti za skupaj 94.879.371 EUR. Število vloženih predlogov se je v primerjavi z letom 2020 povečalo za 4.558 oziroma za 2,7 odstotka, znesek terjatev po vloženih predlogih pa za 48.040.681 EUR oziroma za 102,6 odstotka. Rešenih je bilo 163.736 zadev v višini 59.862.730 EUR.

Največji predlagatelj izvršb je bila Policija s 52.815 predlogi, sledijo medobčinski inšpektorati s 34.855 predlogi in sodišča z 27.131 vloženimi predlogi za izvršbo.

V letu 2021 so v pristojnost FURS prešle v izterjavo navedene terjatve:

* obrestovana pristojbina za veterinarski pregled;
* obrestovana pristojbina za zdravstveno varstvo rastlin;
* obrestovana pristojbina za živila neživalskega izvora;
* vračilo mesečnega temeljnega dohodka na podlagi Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (ZIUZEOP);
* vračilo mesečnega temeljnega dohodka na podlagi Zakona o začasnih ukrepih za omilitev in odpravo posledic COVID-19 (ZZUOOP)[[20]](#footnote-20);
* vračilo mesečnega temeljnega dohodka za verske uslužbence na podlagi 114. člena Zakona o interventnih ukrepih za pomoč pri omilitvi posledic drugega vala epidemije COVID-19 (ZIUPOPDVE);
* vračilo subvencije minimalne plače na podlagi 29. člena Zakona o dodatnih ukrepih za omilitev posledic COVID-19 (ZDUOP)[[21]](#footnote-21);
* vračilo pomoči za financiranje regresa za leto 2021 na podlagi 30. člena Zakona o interventnih ukrepih za pomoč gospodarstvu in turizmu pri omilitvi posledic epidemije COVID-19 (ZIUPGT)[[22]](#footnote-22);
* vračilo oproščenih prispevkov na podlagi 28. člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (ZIUZEOP);
* vračilo oproščenih prispevkov na podlagi 38. člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (ZIUZEOP);
* vračilo povračila nadomestila plače delavcem na začasnem čakanju na delo na podlagi interventne zakonodaje (na podlagi 21. člena in nad. ZIUZEOP, 39. člena in nad. ZDUOP ter 68. člena in nad. ZZUOOP);
* vračilo povračila delno izgubljenega dohodka na podlagi Zakona o začasnih ukrepih za omilitev in odpravo posledic COVID-19 (ZZUOOP);
* vračilo pomoči v obliki povračila dela nekritih fiksnih stroškov na podlagi 112. člena Zakona o interventnih ukrepih za omilitev posledic drugega vala epidemije COVID-19 (ZIUOPDVE);
* vračilo izplačanega kriznega dodatka na podlagi Zakona o interventnih ukrepih za pomoč pri omilitvi posledic drugega vala epidemije COVID-19 (ZIUPOPDVE);
* vračilo delnega subvencioniranja skrajšanja polnega delovnega časa na podlagi interventne zakonodaje (na podlagi 11. člena in nad. ZIUOOPE in ZZUOOP);
* vračilo pomoči za izvedbo hitrih testov za fizične in pravne osebe na podlagi 109. člena Zakona o interventnih ukrepih za pomoč pri omilitvi posledic drugega vala epidemije COVID-19 (ZIUPOPDVE);
* vračilo pomoči za nakup hitrih testov in PCR testov za športne zveze na podlagi 125. člena Zakona o interventnih ukrepih za pomoč pri omilitvi posledic drugega vala epidemije COVID-19 (ZIUPOPDVE).

Hkrati so bili v sistem sodelovanja v postopkih davčne izvršbe za izterjavo nedavčnih obveznosti po že obstoječih pravnih podlagah vključeni 3 novi predlagatelji, in sicer Občina Trnovska vas, Javna agencija za železniški promet RS in Občina Braslovče.

S ciljem izterjave nedavčnih obveznosti je bilo v letu 2021 dolžnikom poslanih 169.340 opominov za dolg v skupnem znesku 63.639.919 EUR ter 19.750 pozivov za dolg v višini 8.604.030 EUR. Poleg tega je bilo izdano 125.066 sklepov o izvršbi, s katerimi je bila začeta izvršba za dolg v višini 71.168.426 EUR. V primerjavi s preteklim letom je bilo terjanega za 47.973.865 EUR več dolga, kar je posledica povečanja prejetih terjatev v izterjavo. Z izvedenimi ukrepi je bilo izterjanih 38.357.329 EUR, kar je za 15.268.197 EUR več kot v letu 2020.

Po sklepih je bilo v povprečju poplačanega 23,4 odstotka dolga. Največji delež izterjanih sredstev predstavljajo plačila na podlagi pisnih opominov in pozivov, in sicer imajo skupaj 56,6 odstotni delež. Plačila po sklepih imajo 43,4 odstotni delež vseh plačil.

Med izdanimi sklepi o izvršbi tudi v primeru izterjave nedavčnih obveznosti prevladujejo sklepi o izvršbi na denarna sredstva pri bankah in hranilnicah. Navedenih sklepov je bilo v letu 2021 izdanih 109.438 (87,5 odstotka vseh). Sledijo sklepi o izvršbi na denarne prejemke 13.706 (11 odstotka). Izvršba na dolžnikove premičnine je bila začeta v 1.861 primerih (1,5 odstotka). Na denarne terjatve dolžnikov je bilo izdanih 61 sklepov. Najučinkovitejše sredstvo izvršbe z vidika plačil je bila izvršba na denarna sredstva dolžnika pri bankah ali hranilnicah z 83,3 odstotni deležem vseh plačil.

**7. Nadzor**

Ukrepi davčnega nadzora predstavljajo enega izmed orodij, s katerim FURS znižuje davčni razkorak – razliko med vsemi nastalimi obveznostmi iz naslova obveznih dajatev in dejansko pobranimi javno finančnimi prihodki. Del davčnega dolga predstavljajo obveznosti, odmerjene v postopkih davčnega nadzora, ki jih zavezanci ne poravnajo v zakonskih rokih. Preostali del davčnega razkoraka ni evidentiran kot obveznost v evidencah FURS in se zato ne obravnava kot davčni dolg.[[23]](#footnote-23)

Najpogostejša oblika nadzora se izvaja neposredno ob predložitvi obračuna, napovedi, deklaracije ali drugega dokumenta za določitev obveznosti. Formalne, logične in računske kontrole, ki so praviloma vgrajene v programsko podporo, določajo obseg in vrsto nepravilnosti, ki jih je potrebno preveriti ob sprejemu vhodnega dokumenta. Med tovrstno obliko nadzora sodi tudi preverjanje pravočasnosti predlaganja dokumentov, ki so podlaga za določitev obveznosti, ter pozivanje zavezancev k predložitvi teh dokumentov. Pomemben vpliv na zmanjšanje obsega izvajanja tovrstnega nadzora imajo sprejeti instituti, ki zagotavljajo dosledno evidentiranje nastalih obveznih dajatev v evidencah FURS – npr. predizpolnjeni obračuni prispevkov za socialno varnost za samozaposlene, kmete in osebe, ki so v zavarovanje vključene prostovoljno.

Vse pomembnejši del nadzora so poglobljene vsebinske kontrole, ki jih opravljajo kontrolorji. FURS si prizadeva za povečevanje deleža navedenih kontrol, predpostavka za to pa je razbremenitev kontrolorjev z nekaterimi drugimi nalogami. Že omenjeni predizpolnjeni obračuni prispevkov za socialno varnost in sprememba koncepta informiranja zavezancev so le nekateri ukrepi, ki omogočajo preusmerjanje kontrolnih postopkov v vsebinsko zahtevnejše nadzore.

Inšpekcijski nadzor je namenjen sistemskemu naknadnemu nadzoru zavezancev. Ta se zagotavlja z letnim načrtom, ki se pripravi z analizo tveganja in objektivnimi kriteriji, s katerimi se upošteva načelo enakomernega izvajanja inšpekcijskega nadzora vseh zavezancev za davek in načelo pomembnosti davka, ki ga zavezanec za davek prispeva v javnofinančnih prihodkih. Inšpekcijski nadzori postajajo vse bolj ciljno usmerjeni, kar zagotavlja večjo učinkovitost nadzornih postopkov, hkrati pa se s tem zmanjšuje čas opravljanja posameznega nadzora.

Finančne preiskave zagotavljajo enoten in organiziran pristop k preprečevanju, preiskovanju in odkrivanju zahtevnejših oblik delovanja, ki ogroža finančni interes, varstvo in varnost države. Osredotočajo se predvsem na primere, v katerih je zaznano usklajeno delovanje več povezanih subjektov, ki je načrtno usmerjeno v izogibanje oziroma utajevanje plačevanja dajatev. Hkrati predstavljajo del koordiniranega institucionalnega odzivanja na zahtevne oblike finančnega in gospodarskega kriminala znotraj države kot tudi na mednarodni ravni. Učinki finančnih preiskav so v nadaljevanju predstavljeni v okviru inšpekcijskih nadzorov.

V letu 2021 so se v kontroli, inšpekciji, preiskavah in mobilnih oddelkih izvajali ciljno usmerjeni nadzori na področjih obdavčitve davka od dohodkov pravnih oseb in davka od dohodkov iz dejavnosti, na področju pravilnosti in pravočasnosti obračunavanja DDV, sistemskih utaj DDV in DDV v mednarodnem cestnem prevozu potnikov, nadzori na področju davkov in prispevkov od dohodkov fizičnih oseb, elektronskega poslovanja, na področju carin, trošarin, okoljskih dajatev, poslovanja z davčnimi oazami, prijave premoženja fizičnih oseb ter transfernih cen. FURS je tudi v letu 2021 namenila posebno pozornost boju zoper sivo ekonomijo, katere nadzor je bil v veliki meri usmerjen na nadzor dela in zaposlovanja na črno ter nadzor davčnih blagajn.

Ukrepi za preprečevanje širjenja epidemije nalezljivih bolezni SARS – CoV-2 (COVID-19) so v letu 2021 pomembno posegli v aktivnosti zavezancev za davek, čemur je bilo potrebno prilagoditi tudi delovanje FURS na področju nadzora. FURS je, upoštevajoč okoliščine zaradi širjenja okužb, svoje usmeritve na področju nadzora tudi v letu 2021 ustrezno prilagajal.

V času trajanja epidemije in veljavnosti vladnih odlokov so bili kot prioritetni in nujni določeni nadzori nad izvajanjem ukrepov (vladnih odlokov) za zmanjšanje tveganja okužbe in širjenja okužbe z virusom COVID-19, ki so se izvajali sočasno z izvajanjem nadzorov iz pristojnosti FURS, še posebej pa na področju izdaje in davčnega potrjevanja računov ter dela in zaposlovanja na črno. Gre za strateške usmeritve in prioritete inšpekcije, ki jih je koordiniralo Ministrstvo za javno upravo (Inšpekcijski svet) in so pomembno spremenile sicer načrtovane usmeritve in prioritete inšpekcije FURS za leto 2021.

*Preglednica 26: Učinki davčnega nadzora (zneski v EUR)*

|  |  |  |  |  |  |  |
| --- | --- | --- | --- | --- | --- | --- |
| **Učinki nadzora – dodatno odmerjene obveznosti v eur** | **2016** | **2017** | **2018** | **2019** | **2020** | **2021** |
| naknadne kontrole  | 64.077.109 | 90.898.244 | 91.906.047  | 148.410.461 | 132.269.769  | 143.474.209 |
| inšpekcijski nadzori | 155.891.474 | 130.173.358 | 162.914.552  | 168.122.346 | 136.771.174 | 131.616.905 |

*Opomba: v letu 2020 in 2021 so med naknadne kontrole vključeni tudi podatki o naknadnih kontrolah s področja carin, trošarin in okoljskih dajatev*

*Vir: FURS*

Delež poplačil v postopkih nadzora odmerjenih obveznosti je odvisen od vrste opravljenega nadzora. V postopkih naknadnih kontrol je ta delež višji, saj se ti postopki praviloma izvajajo v tesnejšem sodelovanju z zavezancem, hkrati pa gre za nadzor časovno ne oddaljenih obračunskih obdobij glede na čas izvedbe nadzora kar pozitivno vpliva na višje poplačilo obveznosti. V inšpekcijskih postopkih, kjer so odmerjene obveznosti praviloma višje in se nanašajo tudi na časovno bolj oddaljena obračunska obdobja, pa mora davčni organ odmerjene obveznosti ustrezno zavarovati še pred izvršljivostjo inšpekcijske odločbe, kar dviguje delež poplačila naknadno ugotovljenih obveznosti. Prav tako se povečuje število predloženih samoprijav oz. predloženih davčnih obračunov v postopku davčno inšpekcijskega nadzora ter s tem tudi plačani zneski obveznosti v tako predloženih obračunih.

**8. Spodbujanje prostovoljnega plačevanja dajatev**

Krepitev kulture prostovoljnega izpolnjevanja zakonskih obveznosti je prednostni dolgoročni cilj FURS. V ta namen se kontinuirano izvaja vrsta medsebojno povezanih ukrepov na različnih področjih njegovega delovanja od preventivnih do zelo ciljno usmerjenih aktivnost.

FURS je v letu 2021 nadaljevala z aktivnostmi na področju vzpostavitve modela upravljanja tveganj pri izpolnjevanju davčnih obveznosti (Compliance Risk Management, v nadaljevanju: CRM). Po opredeljenih tveganjih po najpomembnejših vrstah davkov so se izvajale tudi preventivne aktivnosti (npr. medijske objave). Cilj uvedbe modela CRM je upravljanje tveganj na temeljnih področjih izpolnjevanja obveznosti zavezancev za davek, kot je obveznost registracije, pravočasna in pravilna predložitev obračunov oz. napovedi, pravočasno plačilo davčnih obveznosti ter pravočasno in pravilno poročanje.

**8.1 Informiranje in ozaveščanje zavezancev**

**Ustno in pisno informiranje**

V okviru klicnega centra je FURS v letu 2021 odgovoril na 586.414 vprašanj zavezancev (559.162 telefonskih in 27.252 pisnih) s področja davkov. Na pisna vprašanja zavezancev je bilo v 70,06 odstotka odgovorjeno v sedmih dneh, v 15,23 odstotka v osmih do petnajstih dneh, v 9,26 odstotka v šestnajstih od tridesetih dneh in v 5,46 odstotka v več kakor tridesetih dneh.

**Spletne strani**

V letu 2021 se je pričela temeljita prenova spletišča FURS, ki zadeva ranljive skupine. Gre za prilagoditev spletišča in njegovih vsebin s ciljem, da bi bile prijazne do uporabnikov, ki se uvrščajo v ranljive skupine (slepi, slabovidni, …). Povečan obseg dela, urejanje vsebin, novic, objava dokumentov, ipd. je bil tudi v letu 2021 povezan z epidemijo ter posledično protikoronskimi ukrepi. Proti koncu leta je bila izvedena prenova funkcionalnosti objave pomembnih in nujnih datumov. Nadgrajena je bila tudi menijska ponudba, kjer so bili vsi pomembni datumi povezani s pripadajočimi opisi davkov in dajatev.

Koncem leta se je zaključil tudi večletni projekt Prenova in optimizacija spletnih mest državne uprave, v katerem je FURS aktivno sodeloval.

**Klicni centri**

V kontaktnem centru FURS je bilo v letu 2021 vzpostavljeno okolje za pripravo odgovorov na pisna vprašanja s sistemom samodejnega dodeljevanja pisnih vprašanj prisotnim uslužbencem ne glede na krajevno pristojnost. S tem je bil izboljšan odzivni čas za pripravo odgovorov na pisna vprašanja, uslužbenci pa so bili enakomerno obremenjeni. Uvedena je bila priprava odgovorov v angleškem jeziku, pri pripravi odgovor sodeluje prevajalka za angleški jezik. Potekala je prenova aplikativne podpore za klicne centre, ki bo končana v letu 2022. Deloma je bil vzpostavljen drugi nivo informiranja, kjer uslužbenci pripravljajo odgovore na zahtevnejša vprašanja in opravljajo analize razosebljenih podatkov o vsebini telefonskih klicev z namenom poenotenja vsebine odgovorov na istovrstna vprašanja, povečanja kvalitete odgovorov in ažurnih objav pogostih vprašanj na spletni strani Finančne uprave RS.

Večina uslužbencev kontaktnega centra je delo v času ukrepov za preprečevanje širjenja COVID-19 opravljala od doma. V poletnem času so v klicnem centru za bone sodelovali študenti, saj se je število klicev s tega področja zaradi uvedbe Bonov 2021 povečalo. S tem je bil zagotovljen boljši odzivni čas v poletnih mesecih za področje turističnih bonov in bonov 2021. Sprejet je bil kadrovski načrt za zagotovitev optimalnega števila uslužbencev v kontaktnem centru FURS.

**Komuniciranje z mediji**

V letu 2021 je FURS nadaljeval s proaktivnim medijskim komuniciranjem. Poleg rednega informiranja in obveščanja javnosti o davčnih in carinskih temah je bila velika pozornost namenjena področju protikoronskih ukrepov, ki se nanašajo na davčno področje. Prav tako je bilo podaljšano unovčevanje turističnih bonov, uveljavljali so se Boni21, kjer je FURS izvajal komunikacijsko podporo.

Tudi pri drugih tematikah so bili davčni zavezanci prek medijev obveščeni o vseh pravicah in obveznostih ter o novostih. Poseben poudarek pri komuniciranju z javnostjo je bil namenjen načinu podajanja informacij. Kljub kompleksnosti davčne in carinske tematike se skuša tako z mediji kot zavezanci komunicirati na poljuden, razumljiv, vendar še vedno strokoven način. S tem namenom so se tudi v letu 2021 širila in posodabljala različna komunikacijska orodja in pripomočki, predvsem v smeri digitalizacije, to je uporaba video vsebin, infografik in širitev komuniciranja prek družbenih omrežij.

Pri komuniciranju z mediji so se uporabljala različna komunikacijska orodja, kot npr. sporočila za javnost, novinarske konference, izjave za medije, odgovori na novinarska vprašanja itd. FURS je leta 2021 odgovoril na 763 novinarskih vprašanj, kar je 5,1 odstotka več kakor leto poprej, ter objavil 114 sporočil za medije, kar je 7,3 odstotka manj kakor leta 2020. Ob tem bi izpostavili, da je bilo v letu 2020 izredno veliko informativnih objav (193 odstotka več kakor leta 2019) zaradi novih vsebin, ki so jih prinesli protikoronski ukrepi in turistični boni.

**Mobilna aplikacija eDavki**

Z namenom učinkovitega ciljnega komuniciranja z zavezanci in odprave administrativnih ovir pri digitalizaciji postopkov, je FURS v začetku leta 2019, zavezancem v uporabo predal mobilno aplikacijo eDavki.

Zavezanci so aplikacijo odlično sprejeli, saj si jo je že v prvih mesecih na svoje telefone naložilo več kakor 50.000 uporabnikov, do konca leta 2019 pa je bilo registriranih že okoli 70.000 uporabnikov. Število registriranih uporabnikov mobilne aplikacije se je do konca leta 2020 povečalo na skoraj 150.000. Konec leta 2021 je aplikacijo uporabljalo že skoraj 245.000, kar je 63 procentno povečanje glede na leto 2020.

Sprva je bila aplikacija namenjena fizičnim osebam. Kasneje se je pokazala težnja zavezancev, da se mobilna aplikacija prilagodi tudi za delo v imenu zastopanih zavezancev. Tako je bila dne 22. 12. 2020 v uporabo zavezancem predana nadgradnja mobilne aplikacije, ki je zakonitim zastopnikom poslovnih subjektov oziroma nosilcem dejavnosti omogočala, da prek mobilne aplikacije elektronsko poslujejo v imenu svojega poslovnega subjekta (vlagajo vloge ter pregledujejo vloge in podatke).

Mobilna aplikacija ponuja več kakor 30 funkcionalnosti poslovanja s FURS. Poleg obrazcev, kontaktov in splošnih informacij, med drugim ponuja tudi personalizirani koledarček, preko katerega zavezanci prejemajo obvestila o svojih konkretnih obveznostih in pravicah (npr. obvestilo o izteku roka za plačilo davka). V koledarju so zabeleženi splošni (sivi), zavezančevi (rdeči) in zastopančevi (zelena) dogodki. Ob tem je zagotovljeno tudi filtriranje prikaza dogodkov na koledarju. Če delodajalec delavcu ne obračuna in/ali plača prispevkov za socialno varnost, je delavec o tem prek aplikacije samodejno in ažurno obveščen. Obvestilo o izteku roka za plačilo obveznosti in neplačanih prispevkih za socialno varnost zavezanci prejmejo tudi, če je aplikacija eDavki zaprta. Posledično so lahko zavezanci brez skrbi glede neobračunanih in/ali neplačanih prispevkov s strani njihovega delodajalca. Posebej poenostavljeno pa je oddajanje vloge za uveljavljanje posebne olajšave za vzdrževane družinske člane pri informativnem izračunu dohodnine (Doh\_VDC), ki je predizpolnjena s podatki iz prejšnjega leta. Aplikacija podpira tudi elektronsko vročanje dokumentov, tako za zavezanca kot zastopanega.

Poleg dela v imenu drugih zavezancev, aplikacija zakonitemu zastopniku in pooblaščencu ponuja prejemanje potisnih obvestil in obvestil za zastopanega zavezanca in filtriranje prejemanja le teh. Mobilna aplikacija ponuja tudi poenostavljeno knjigovodsko kartico zavezanca, oblikovano posebej za mobilno aplikacijo. Omogočeno je tudi deljenje dokumentov in obvestil zunaj aplikacije eDavkov, implementiran je iskalnik po vsebini eDavkov, pogostih vprašanjih in tudi po Googlu, v meniju pa so na voljo vloge za pooblaščanje.

V letu 2021 je bilo vsem fizičnim osebam, ne glede na izbrano sredstvo elektronske identifikacije ob vstopu v portal eDavki oziroma pri uporabi mobilne aplikacije eDavki, omogočen dostop do vseh profilov zavezancev, za katere imajo kot zunanji pooblaščenci urejeno pooblastilo za delo znotraj eDavkov, kar je znatno olajšalo poslovanje s FURS. Omogočena je bila tudi ponastavitev uporabniškega računa, v primeru, da je zavezanec pozabil geslo. Prav tako je bila povečana varnost uporabe mobilne aplikacije, saj je bila omogočena dvofaktorska avtentikacija pri prijavi v mobilno aplikacijo eDavki.

**Preventivno ozaveščanje in dogodki**

Zaradi epidemije se tudi v letu 2021 ni dalo izpeljati dogodkov, namenjenih ozaveščanju širše javnosti o delovanju FURS, kot so bili denimo v preteklosti Dnevi odprtih vrat. So se pa septembra 2021 delovna področja in aktivnosti predstavile obiskovalcem na mednarodnem obrtnem sejmu v Celju.

Aprila se je zaradi epidemioloških razmer 7. obletnica Finančne uprave obeležila s spletnim dogodkom, 8. oktobra pa se je v okviru dogodkov ob 30. obletnici osamosvojitve Slovenije izpeljal slavnostni dogodek v počastitev 30. obletnice slovenske carine v živo.

**Družbena omrežja**

Skladno s svetovnimi trendi spreminjanja medijskega prostora je FURS z mesecem januarjem 2019 začel z novo strategijo komuniciranja prek družbenih omrežij. Na ta način si želi približati čim širši javnosti ter zavezancem davčne vsebine predstaviti na drugačen način, predvsem pa pridobiti čim širši krog sledilcev, ki se jim lahko posreduje relevantne informacije. Na družbenih omrežjih se redno odgovarja tudi na vprašanja zavezancev. Do konca leta 2021 je bilo na družbenem omrežju Facebook skupno 12.187 sledilcev, na Twitterju 3.349 sledilcev, na Instagramu pa 758 sledilcev.

V letu 2021 je bila na družbenemu omrežju Instagram vzpostavljena tudi rubrika »Vprašajte nas«. Sledilcem se omogoča, da postavijo vprašanje z davčnega ali carinskega področja, Finančna uprava pa jim na njihova vprašanja tudi javno odgovori.

**Podporne komunikacijske aktivnosti**

V letu 2021 so bili z namenom boljšega pretoka informacij objavljeni elektronski naslovi vodij sektorjev oziroma oddelkov po posameznih finančnih uradih, da lahko zavezanci glede odprtih vprašanj in dilem z njimi vzpostavijo direktno komunikacijo. Ker je bilo leto 2021 zaradi trajajočih epidemioloških razmer za gospodarstvo in zavezance eno izmed najbolj napornih, so bile prvič doslej uvedene tritedenske davčne počitnice. To je bilo od vključno 26. julija do vključno 13. avgusta 2021. To je čas, ko FURS davčnih zavezancev, njihovih računovodij ali davčnih svetovalcev ni pozival, da ji dostavijo kakšno dokumentacijo. Večina se je lahko posvetila počitku.

Ne glede na vse, pa so bili uslužbenci FURS tudi v tem času na voljo za vse tiste, ki so želeli opraviti kakšne aktivnosti. Tako so nemoteno potekale odmere davka na promet nepremičnin, odmere davka na motorna vozila, na dediščine in darila ter podobno. Davčne počitnice prav tako niso vplivale na postopke reševanja vlog za odlog oziroma obročno plačilo davka ter vlog za obročno plačilo vračila neupravičeno prejetih sredstev po interventni zakonodaji. Ta praksa, ki se je pri zavezancih izkazala za zelo dobro sprejeto, se bo nadaljevala tudi v prihodnje.

Septembra 2021 je bila uvedena novost dodatnega informiranja in pomoči za davčne zavezance, ki so ustanovili podjetje oziroma na novo registrirali dejavnost. Obiščejo jih predstavniki FURS in jih seznanijo s pravicami in obveznostmi ter jim ponudijo pomoč ter kontakte v primeru, da bodo potrebovali dodatna pojasnila. Na ta način bodo davčni zavezanci čim bolje informirani in pripravljeni na izzive, s katerimi se bodo srečali na davčnem in carinskem področju. V letu 2021 so uslužbenci FURS obiskali 2.228 novoustanovljenih podjetnikov po celotni Sloveniji, med katerimi jih je večina samostojnih podjetnikov. Nov pristop do davčnih zavezancev je velika večina novih podjetnikov sprejela z odobravanjem, kar Finančni upravi nedvomno daje dodaten elan, da se bodo tovrstne aktivnosti nadaljevale še z večjo vnemo. Tem zavezancem je bila postavljena tudi posebna spletna stran[[24]](#footnote-24), deli pa se jim tudi informativne letake.

**Dobrodelni projekti**

V letu 2019 je FURS začel z dobrodelnim projektom »FURS smo ljudje«. Projekt je namenjen zbiranju pomoči za družine v stiski, pri čemer pomagata Zveza prijateljev mladine Moste-Polje ter Zveza prijateljev mladine Slovenije. Projekt vključuje vseh 17 uradov po Sloveniji. V letu 2021 je bila v sklopu »FURS smo ljudje« izveden podprojekt Čarobna zima, v katerem so sodelovali vsi uradi. Uslužbenci Finančne uprave so zbirali darila, ki so jih nato prevzeli predstavniki Zveze prijateljev mladine Moste – Polje ter jih predali otrokom ter družinam v stiski.

***8.2 Ukrepi povezani s plačevanjem obveznosti***

**Uvedba novih plačilnih metod, ki olajšujejo plačevanje obveznosti zavezancev**

FURS zavezancem omogoča različne načine poenostavitev pri plačevanju obveznih dajatev na način, da zavezanec z enim plačilnih nalogom poravna več različnih dajatev. Poleg zmanjšanja administrativnih bremen za zavezance pri plačevanju obveznih dajatev, rešitve pri poenostavitvi plačevanja obveznih dajatev zagotavljajo, da prejemniki (blagajne javnega financiranja) prejmejo sredstva še isti dan – enako kot bi v primeru posamičnega plačila, neglede na to, da zavezanec plača z enim plačilom obveznosti do različnih blagajn javnega financiranja.

Zavezanci, ki oddajo prijavo na prejem eRačuna za plačilo obveznih dajatev, obveznosti obračunane z obračunom prispevkov za socialno varnost (OPSV) oz. obračunom davčnega odtegljaja (REK obrazec) plačajo z eRačunom prejetim v spletno banko. Na dan 31. 12. 2021 je bilo pri Finančni upravi RS evidentiranih 4.894 aktivnih prijav na prejem eRačuna za plačilo obveznih dajatev, kar je za 34 odstotka več kakor na dan 31. 12. 2020. V letu 2021 je bilo izdanih 52.171 eRačunov za plačilo obveznih dajatev v višini 41.424.339 EUR. V primerjavi z letom 2020[[25]](#footnote-25) se je število izdanih eRačunov za plačilo obveznih dajatev povečalo za 70 odstotka.

Zavezancem, ki so registrirani uporabniki eDavkov in uporabniki spletnih bank, ki so vključene v sistem spletnih plačil Uprave Republike Slovenije za javna plačila (UJP) je bilo leta 2020 omogočeno, da za izbrane obveznosti v sistemu eDavki (tako spletnem portalu kot mobilni aplikaciji) izvedejo plačilo z enim plačilnim nalogom na en račun, ki jim je v spletno banko posredovan iz eDavkov preko sistema spletnih plačil UJP. V letu 2021 je bilo na ta način izvršenih 9.424 plačil v skupnem znesku 1.891.935 EUR. V povprečju je v letu 2021 vsak mesec plačilo iz eDavkov izvršilo 617 zavezancev, kar je 37 odstotka več kakor v letu 2020.

**Širitev storitve opominjanja pri plačevanju davkov**

Kljub temu, da zakonodaja ne predpisuje obveznega opominjanja, FURS zavezance opozarja na plačevanje obveznosti pred in po izteku roka za plačilo davkov.

Mobilna aplikacija eDavki omogoča obveščanje registriranim uporabnikom o izteku roka za plačilo davka tik pred zapadlostjo, če so na to storitev naročeni. V preteklem letu se je ponovno razširil krog uporabnikov te storitve.

Po zapadlosti terjatev in pred začetkom davčne izvršbe dolžnika, FURS dolžnike pozove k prostovoljni poravnavi zapadle obveznost z opominom. V letu 2021 so bile razširjene storitve opominjanja za področje davkov, tako da po novem zagotavljajo, da se pošiljajo tudi zavezancem, zoper katere so že začeti postopki davčne izvršbe za novo zapadle obveznosti. Prav tako so se v letu 2021 začeli izdajati opomini tudi zoper zavezance v postopkih zaradi insolventnosti, in sicer za zapadle neplačane obveznosti, nastale po začetku postopka zaradi insolventnosti. V juliju 2021 je bila vzpostavljena tudi nova storitev za izdajo obvestil o zapadlem neplačanem odlogu oziroma obroku po posameznem obročnem načrtu odplačila davkov, s katerimi se zavezance poziva k plačilu zamujenih obveznosti oziroma uskladitvi knjigovodskega stanja v primeru uporabe napačne reference za plačilo.

**Javna objava neplačnikov davka**

FURS mesečno javno objavlja seznam davčnih zavezancev z zapadlimi neplačanimi davčnimi obveznostmi, ki na 25. dan v mesecu pred mesecem objave presegajo 5.000 EUR in so starejše od 90 dni. Od prve objave enotnega seznama neplačnikov davkov v avgustu 2014 do objave v januarju 2022 (po stanju na dan 25. 12. 2021) se je število dolžnikov zmanjšalo za 4.129 oseb oz. za 23,6 odstotka, skupni davčni dolg objavljenih dolžnikov pa se je zmanjšal za 229.150.554 EUR oz. za 23,6 odstotka ob tem, da je v letu 2021 glede na leto 2014 zabeležena 41,2 odstotna rast prihodkov.

**Enostaven dostop zavezanca do stanja dolga in potrdila o poravnanih obveznostih**

Zavezanci lahko preko spletnega portala FURS v okviru spletne storitve »eKartica« ali preko mobilne aplikacije eDavki, na zavihku »Knjigovodsko stanje«, redno preverjajo stanje in zapadlost terjatev in obveznosti na svoji knjigovodski kartici. V letu 2021 je bilo preko ene ali druge spletne storitve opravljenih 5.787.544 vpogledov v eKartico.

Druga pomembna storitev v zvezi z vpogledom v evidence je razkritje podatkov fizičnim osebam o tem, ali in kako delodajalec zanje plačuje obvezne prispevke za socialno varnost iz delovnega razmerja. Zavezanci so preko portala e-Davki v letu 2021 opravili 37.097 tovrstnih vpogledov, kar je za 3,4 odstotka več kakor v letu 2020.

V letu 2021 je FURS zavezancem iz knjigovodske evidence izdal 115.553 različnih dokumentov v postopkih preverjanja poravnanih obveznostih, kar je sicer 1,8 odstotka manj kakor v letu 2020. Delež izdanih dokumentov zavezancem preko portala eDavki v letu 2021 znaša 87,7 odstotka vseh izdanih dokumentov in je za 2,7 odstotka večji kakor v letu 2020.

V primeru vložitve vloge preko eDavkov je potrdilo izdano praviloma isti delovni dan. V letu 2021 je naraslo tudi število prek eDavkov izdanih obvestil o dolgu. V letu 2020 je bilo teh izdanih obvestil 6.047, v letu 2021 6.935. Obvestilo o dolgu zavezancu prikaže dolg na dan skupaj z zamudnimi obrestmi in plačilnimi računi za plačilo dolga.

**Potrdila in razkritja iz evidenc v povezavi z izplačili javnih sredstev in pridobitvijo ugodnost**i

Več zakonov, ukrepov in razpisov, ki omogočajo izplačila javnih sredstev subjektom, za njihovo pridobitev postavlja pogoj o poravnanih obveznostih do FURS. Upravičenec do razkritja lahko iz evidenc FURS pridobi podatke o izpolnjenih obveznostih v času vložitve zahteve oziroma v času postopka odobritve ugodnosti ali pravice. V primeru, če obveznosti niso izpolnjene, ni mogoče pridobiti ugodnosti, kot npr. postati izvajalec javnega naročila, podaljšati pogodbe za izvajanje javnih naročil, pridobiti subvencije iz javnih sredstev, začeti opravljati dejavnost kot samostojni podjetnik oziroma ustanoviti novo gospodarsko družbo, opravljati čezmejne storitve, pridobiti delovne vize, pridobiti državljanstva itd. Ta preverjanja posredno vplivajo na pravočasno plačevanje obveznosti iz naslova obveznih dajatev in drugih denarnih nedavčnih obveznosti. FURS je v letu 2021 upravičencem posredoval 378.717 razkritij o poravnanih obveznostih, od tega je bilo 350.278 razkritji oziroma 92,4 odstotka izvedenih preko avtomatične izmenjave podatkov med organi. Avtomatična izmenjava razkritji je nujna glede na velik obseg vlog, zato so bile v letu 2021 z namenom, da se obseg avtomatičnih izmenjav še poveča, dane pobude za podpis dogovorov o izmenjavi z več organi; nekateri so že bili realizirani; npr. z MNZ za pridobivanje razkritji za potrebe vseh upravnih enot.

Število razkritij v letu 2021 se je v primerjavi z letom 2020 zmanjšalo, saj se je zmanjšalo število poizvedb ZRSZ, zaradi prenehanja določenih ukrepov na podlagi interventne zakonodaje.

*Preglednica 27: Število razkritji iz knjigovodske evidence in evidence o davkih v povezavi s pridobitvami ugodnosti/pravic*

|  |  |  |  |  |
| --- | --- | --- | --- | --- |
|  | **2019** | **2020** | **2021** | **IND 2021/2020** |
| Razkritja iz knjigovodske evidence (ne obstoj dolga) in evidence o davkih (predloženi REK obračuni za prispevke za socialno varnost)\* | 284.924 | 445.987 | 387.717 | 84,9 |

 \* Nekateri zakoni določajo kot kriterij samo prvi pogoj v zvezi z razkritjem iz knjigovodske evidence.

*Vir: FURS*

1. Gre za kumulativni davčni dolg, ki se nanaša na nastale dolgove zadnjih 10 let, kar je povezano z rokom absolutnega zastaranja davčnih obveznosti. Struktura davčnega dolga glede na nastanek dolga po kriteriju dospelosti v plačilo je predmet preglednice 8. [↑](#footnote-ref-1)
2. Prvi odstavek 64.a člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP in 96/15 – ZIPRS1617, 13/18 in [195/20](http://www.uradni-list.si/1/objava.jsp?sop=2020-01-3501) – odl. US). [↑](#footnote-ref-2)
3. Vir podatkov spletna stran MF, Bilance državnega proračuna, Državni proračun 1992-2021: <https://www.gov.si/teme/fiskalna-in-javnofinancna-politika/> [↑](#footnote-ref-3)
4. Uradni list RS, št. [49/20](http://www.uradni-list.si/1/objava.jsp?sop=2020-01-0766), [61/20](http://www.uradni-list.si/1/objava.jsp?sop=2020-01-0901), [152/20](http://www.uradni-list.si/1/objava.jsp?sop=2020-01-2610) – ZZUOOP, [175/20](http://www.uradni-list.si/1/objava.jsp?sop=2020-01-3096) – ZIUOPDVE,[15/21](http://www.uradni-list.si/1/objava.jsp?sop=2021-01-0315) – ZDUOP in 206/21 – ZDUPŠOP Zakon o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20, 61/20, 152/20 – ZZUOOP, 175/20 – ZIUOPDVE in 15/21 – ZDUOP) [↑](#footnote-ref-4)
5. Več informacij o pobranih prihodkih po vrstah dajatev je na voljo v Letnem poročilu FURS 2021, objavljenem na spletni strani FURS: <https://www.gov.si/assets/organi-v-sestavi/FURS/Strateski-dokumenti/Letno-porocilo-Financne-uprave-za-leto-2021.pdf> [↑](#footnote-ref-5)
6. Uradni list RS, št. 36/20 [↑](#footnote-ref-6)
7. Ukrep je veljal od 29. 3. 2020 do 19. 6. 2020. [↑](#footnote-ref-7)
8. Uradni list RS, št. 175/20, 203/20 – ZIUPOPDVE, 15/21 – ZDUOP, 51/21 – ZZVZZ-O, 57/21 – odl. US in 112/21 – ZIUPGT [↑](#footnote-ref-8)
9. Ukrep je veljal od 28. 11. 2020 do 30. 6. 2021. [↑](#footnote-ref-9)
10. Uradni list RS, št. 36/20, 49/20 – ZIUZEOP, 61/20 – ZIUZEOP-A in 80/20 – ZIUOOPE [↑](#footnote-ref-10)
11. Uradni list RS, št. 203/20, 15/21 – ZDUOP, 82/21 – ZNB-C, 112/21 – ZNUPZ in 206/21 – ZDUPŠOP [↑](#footnote-ref-11)
12. Ukrep je veljal od 31. 12. 2020 do 18. 4. 2021. [↑](#footnote-ref-12)
13. Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, 69/17, 13/18 – ZJF-H, 36/19, 66/19, 145/20 – odl. US, 203/20 – ZIUPOPDVE, 39/22 – ZFU-A in 52/22 – odl. US [↑](#footnote-ref-13)
14. Z Zakonom o spremembah in dopolnitvah Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 27/16) je bila spremenjena opredelitev prednostnih terjatev, na katere odpust ne učinkuje, na način, da se za prednostne terjatve štejejo vse terjatve iz naslova prispevkov, ki so nastale pred začetkom postopka zaradi insolventnosti in ne več samo terjatve iz naslova prispevkov, ki so nastale v zadnjem letu pred začetkom postopka zaradi insolventnosti. [↑](#footnote-ref-14)
15. V skladu s 5. členom Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. [176/21](http://www.uradni-list.si/1/objava.jsp?sop=2021-01-3463) – uradno prečiščeno besedilo, [178/21 – popr.](http://www.uradni-list.si/1/objava.jsp?sop=2021-21-3524) in [196/21](http://www.uradni-list.si/1/objava.jsp?sop=2021-01-3903) – odl. US)so to: prisilna poravnava, poenostavljena prisilna poravnava, stečajni postopek nad pravno osebo, postopek osebnega stečaja in postopek stečaja zapuščine. [↑](#footnote-ref-15)
16. Vir: Ministrstvo za pravosodje, Direktorat za civilno pravo: Podatki o insolvečnih postopkih, ki jih vodijo sodišča v RS. [↑](#footnote-ref-16)
17. Ostalo vključuje terjatve po ureditvi mini VEM iz dela DDV, ki se izterjuje za tuje prejemnike v skladu s posebno ureditvijo za davčne zavezance, ki nimajo sedeža in opravljajo telekomunikacijske storitve, storitve oddajanja ali elektronske storitve osebam, ki niso davčni zavezanci. [↑](#footnote-ref-17)
18. V skupino nedavčnih prihodkov sodijo prihodki iz udeležbe pri dobičku in dohodku od premoženja, takse in pristojbine, denarne kazni in drugi nedavčni prihodki. [↑](#footnote-ref-18)
19. Uradni list RS, št. 141/06, 46/07, 102/07, 28/09, 101/11, 24/12, 32/12 – ZDavP-2E, 19/13, 45/14, 97/14, 39/15, 40/16, 85/16, 30/17, 13/18-ZJF-H, 37/18, 43/19 in 80/19, 106/20, 200/20, 135/21 in 43/22). [↑](#footnote-ref-19)
20. Uradni list RS, št. 152/20, 175/20 – ZIUOPDVE, 82/21 – ZNB-C, 112/21 – ZNUPZ, 167/21 – odl. US in 206/21 – ZDUPŠOP [↑](#footnote-ref-20)
21. Uradni list RS, št. 15/21, 112/21 – ZNUPZ in 206/21 – ZDUPŠOP [↑](#footnote-ref-21)
22. Uradni list RS, št. 112/21 in 187/21 – ZIPRS2223 [↑](#footnote-ref-22)
23. Za nekatere obvezne dajatve je vzpostavljeno tudi merjenje davčnega razkoraka - <https://ec.europa.eu/taxation_customs/business/tax-cooperation-control/vat-gap_en>

 [↑](#footnote-ref-23)
24. <https://www.fu.gov.si/drugo/posebna_podrocja/novi_podjetniki/> [↑](#footnote-ref-24)
25. Zaradi interventnih ukrepov za blažitev posledic epidemije bolezni COVID-19, ki so vplivale na plačilo prispevkov za socialno varnost obračunanih z obračunom prispevkov za socialno varnost (zavezanci so bili lahko oproščeni plačila ali pa jim je plačilo odloženo) je bilo v letu 2020 izdanih manj eRačunov kot jih je sicer izdanih samozaposlenim in kmetom. [↑](#footnote-ref-25)